title: Εκτελεστικός κανονισμός (ΕΕ) αριθ. 282/2012 της Επιτροπής, της 28ης Μαρτίου 2012 , για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα

text:
               30.3.2012

               EL

               Επίσημη Εφημερίδα της Ευρωπαϊκής Ένωσης

               L 92/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 282/2012 ΤΗΣ ΕΠΙΤΡΟΠΉΣ
   της 28ης Μαρτίου 2012
   για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα
   (κωδικοποιημένο κείμενο)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 43 στοιχεία α), δ), στ) και ι), το άρθρο 47 παράγραφος 2, το άρθρο 134, το άρθρο 143 στοιχείο β), το άρθρο 148, το άρθρο 161 παράγραφος 3, το άρθρο 171 και το άρθρο 172 παράγραφος 2,
   Έχοντας υπόψη τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, για την κοινή οργάνωση των αγορών των προϊόντων αλιείας και υδατοκαλλιέργειας (2), και ιδίως τα άρθρα 37 και 38,
   Έχοντας υπόψη τον κανονισμό (ΕΚ) αριθ. 1216/2009 του Συμβουλίου, της 30ής Νοεμβρίου 2009, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (3), και ιδίως το άρθρο 4 παράγραφος 4, το άρθρο 6 παράγραφος 4, το άρθρο 7 παράγραφος 3 και το άρθρο 11 παράγραφος 4,
   Έχοντας υπόψη τον κανονισμό (ΕΚ) αριθ. 247/2006 του Συμβουλίου, της 30ής Ιανουαρίου 2006, περί καθορισμού ειδικών μέτρων για τη γεωργία στις εξόχως απόκεντρες περιοχές της Ένωσης (4), και ιδίως το άρθρο 25,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (5), και ιδίως το άρθρο 142 στοιχείο γ),
   Έχοντας υπόψη τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (6), και ιδίως το άρθρο 9,
   Εκτιμώντας τα ακόλουθα:

               (1)

               Ο κανονισμός (ΕΟΚ) αριθ. 2220/85 της Επιτροπής, της 22ας Ιουλίου 1985, για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα (7), έχει τροποποιηθεί επανειλημμένα (8) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.

               (2)

               Πολλές διατάξεις των γεωργικών κανονισμών της Ένωσης απαιτούν τη σύσταση εγγύησης για να εξασφαλισθεί η καταβολή της οφειλής σε περίπτωση που δεν έχει τηρηθεί μια υποχρέωση· η πείρα, εντούτοις, έδειξε ότι η απαίτηση αυτή ερμηνεύεται στην πράξη με πολύ διαφορετικούς τρόπους. Ως εκ τούτου, για να αποφευχθούν άνισες συνθήκες ανταγωνισμού, πρέπει να διατηρηθεί ο ορισμός της απαίτησης αυτής.

               (3)

               Πρέπει να διευκρινισθεί κυρίως η μορφή της εγγύησης.

               (4)

               Πολλές διατάξεις των γεωργικών κανονισμών της Ένωσης προβλέπουν ότι η εγγύηση που έχει συσταθεί καταπίπτει, εφόσον δεν τηρείται η υποχρέωση για την οποία έχει συσταθεί, χωρίς να γίνεται διαχωρισμός μεταξύ της αθέτησης πρωτογενών απαιτήσεων και της αθέτησης δευτερογενών ή τριτογενών απαιτήσεων. Για λόγους δίκαιης μεταχείρισης, πρέπει να διαχωρισθούν οι συνέπειες μη τήρησης πρωτογενούς απαίτησης και οι συνέπειες μη τήρησης δευτερογενούς ή τριτογενούς απαίτησης. Ιδιαίτερα, πρέπει να προβλεφθούν οι περιπτώσεις που επιτρέπεται η κατάπτωση μέρους μόνον της εγγύησης όταν έχει πράγματι τηρηθεί η πρωτογενής απαίτηση, αλλά σημειώθηκε μικρή υπέρβαση του ορίου για την τήρησή της ή όταν δεν έχει τηρηθεί τριτογενής απαίτηση.

               (5)

               Οι συνέπειες της μη τήρησης μιας υποχρέωσης δεν πρέπει να αποτελεί αντικείμενο διαχωρισμού με βάση την καταβολή ή μη της προκαταβολής. Κατά συνέπεια, οι εγγυήσεις που συστήνονται έναντι προκαταβολής πρέπει να διέπονται από ιδιαίτερους κανόνες.

               (6)

               Οι δαπάνες για τη σύσταση εγγύησης που βαραίνουν, τόσο το μέρος που συστήνει την εγγύηση όσο και την αρμόδια αρχή, μπορεί να είναι δυσανάλογες σε σχέση με το ποσό, την καταβολή του οποίου διασφαλίζει η εγγύηση, εφόσον τούτο είναι κατώτερο από ένα ορισμένο όριο. Οι αρμόδιες αρχές πρέπει, ως εκ τούτου, να έχουν το δικαίωμα να μην απαιτούν εγγύηση καταβολής ποσού κατώτερου από το όριο αυτό. Εξάλλου, η αρμόδια αρχή πρέπει να εξουσιοδοτείται να μην απαιτεί εγγύηση όταν η φύση του προσώπου που είναι υπεύθυνο για την τήρηση των υποχρεώσεων καθιστά άσκοπη μια τέτοια αίτηση.

               (7)

               Μια αρμόδια αρχή πρέπει να έχει το δικαίωμα να αρνείται ή να αντικαθιστά την προσφερόμενη εγγύηση όταν δεν τη θεωρεί ικανοποιητική.

               (8)

               Αν δεν υπάρχουν άλλες σχετικές διατάξεις, πρέπει να ορισθεί προθεσμία για την παροχή της απαιτούμενης απόδειξης για αποδέσμευση του ποσού της εγγύησης.

               (9)

               Όσον αφορά την ισοτιμία που χρησιμοποιείται για τη μετατροπή του ποσού της εγγύησης, που είναι εκφρασμένο σε ευρώ, σε εθνικό νόμισμα, η γενεσιουργός αιτία που αναφέρεται στο άρθρο 3 του κανονισμού (ΕΚ) αριθ. 2799/98 πρέπει να καθορισθεί σύμφωνα με τον κανονισμό (ΕΚ) αριθ. 1913/2006 της Επιτροπής (9).

               (10)

               Πρέπει να καθορισθεί η διαδικασία που πρέπει να ακολουθείται εφόσον καταπίπτει μια εγγύηση.

               (11)

               Η Επιτροπή πρέπει να έχει τη δυνατότητα να παρακολουθεί την εφαρμογή των διατάξεων σχετικά με τις εγγυήσεις.

               (12)

               Ο παρών κανονισμός καθορίζει του κανόνες που εφαρμόζονται γενικά, εκτός των περιπτώσεων διαφορετικής ρύθμισης που προβλέπεται από την ειδική νομοθεσία της Ένωσης.

               (13)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών και υποβλήθηκαν προς ενημέρωση στις λοιπές αρμόδιες επιτροπές,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ I

      ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ

   Άρθρο 1
   Ο παρών κανονισμός καθορίζει τους κανόνες που διέπουν τις εγγυήσεις που παρέχονται είτε βάσει των ακολούθων κανονισμών είτε των κανονισμών που έχουν εκδοθεί δυνάμει αυτών, εκτός αντιθέτων διατάξεων των εν λόγω κανονισμών:

               α)

               κανονισμοί που αφορούν την κοινή οργάνωση των αγορών στον τομέα ορισμένων γεωργικών προϊόντων:

                           —

                           κανονισμός (ΕΚ) αριθ. 104/2000 (προϊόντα αλιείας και υδατοκαλλιέργειας),

                           —

                           κανονισμός (ΕΚ) αριθ. 1234/2007 (Ενιαίος κανονισμός ΚΟΑ)·

               β)

               κανονισμός (ΕΚ) αριθ. 73/2009 (καθεστώτα άμεσης στήριξης)·

               γ)

               κανονισμός (ΕΚ) αριθ. 1216/2009 (καθεστώς συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων).

         Άρθρο 2
   Ο παρών κανονισμός εφαρμόζεται σε όλες τις περιπτώσεις για τις οποίες οι κανονισμοί που αναφέρονται στο άρθρο 1 προβλέπουν εγγύηση, όπως ορίζεται στο άρθρο 3, ανεξάρτητα από το εάν χρησιμοποιείται ο συγκεκριμένος όρος «εγγύηση».
   Ο παρών κανονισμός δεν εφαρμόζεται στις εγγυήσεις που παρέχονται για την εξασφάλιση της καταβολής των εισαγωγικών ή εξαγωγικών δασμών που αναφέρονται στον κανονισμό (ΕΟΚ) αριθ. 2913/92 του Συμβουλίου (10).
   Άρθρο 3
   Για τους σκοπούς του παρόντος κανονισμού, ισχύουν οι ακόλουθοι ορισμοί:
   α)   «εγγύηση»: η εξασφάλιση ότι θα καταβληθεί ή θα καταπέσει ποσό χρημάτων στην αρμόδια αρχή αν δεν τηρηθεί συγκεκριμένη υποχρέωση·
   β)   «συνολική εγγύηση»: η εγγύηση που συστήνεται με την αρμόδια αρχή με σκοπό την εξασφάλιση της τήρησης περισσοτέρων από μιας υποχρεώσεων·
   γ)   «υποχρέωση»: η απαίτηση ή το σύνολο απαιτήσεων που επιβάλλεται από ένα κανονισμό, να πραγματοποιηθεί ενέργεια ή να μην πραγματοποιηθεί ενέργεια·
   δ)   «αρμόδια αρχή»: είτε η αρχή που είναι αρμόδια να αποδέχεται εγγύηση, είτε η αρχή που είναι αρμόδια να αποφασίζει εάν θα αποδεσμευθεί ή θα καταπέσει η εγγύηση σύμφωνα με τη νομοθεσία που εφαρμόζεται.
   ΚΕΦΑΛΑΙΟ ΙΙ

      ΑΠΑΙΤΗΣΗ ΣΥΣΤΑΣΗΣ ΕΓΓΥΗΣΗΣ

   Άρθρο 4
   Η εγγύηση συστήνεται από ή για λογαριασμό προσώπου που είναι υπεύθυνο για την καταβολή του χρηματικού ποσού εφόσον δεν εκπληρώνεται η υποχρέωση.
   Άρθρο 5
   1.   Η αρμόδια αρχή μπορεί να μην απαιτεί τη σύσταση εγγύησης όταν το υπό εγγύηση ποσό είναι κατώτερο από 500 ευρώ.
   2.   Σε περίπτωση εφαρμογής της παραγράφου 1, ο ενδιαφερόμενος αναλαμβάνει γραπτώς την υποχρέωση που θα είχε συστήσει εγγύηση και η οποία, εν συνεχεία, θα είχε καταπέσει εξ ολοκλήρου ή εν μέρει.
   Άρθρο 6
   Η αρμόδια αρχή μπορεί να μην απαιτεί εγγύηση αν ο υπεύθυνος για την τήρηση των υποχρεώσεων είναι:

               α)

               δημόσιος φορέας υπεύθυνος για την εκτέλεση των καθηκόντων δημόσιας αρχής, ή

               β)

               ιδιωτικός φορέας εφόσον ασκεί, υπό κρατική εποπτεία, τα καθήκοντα του στοιχείου α).

         ΚΕΦΑΛΑΙΟ ΙΙΙ

      ΜΟΡΦΕΣ ΕΓΓΥΗΣΕΩΝ

   Άρθρο 7
   1.   Η εγγύηση είναι δυνατόν να συσταθεί:

               α)

               υπό μορφή κατάθεσης μετρητών όπως ορίζεται στα άρθρα 12 και 13, ή/και

               β)

               υπό μορφή εγγύησης όπως ορίζεται στο άρθρο 15 παράγραφος 1.

         2.   Η αρμόδια αρχή μπορεί να επιτρέψει τη σύσταση εγγύησης:

               α)

               υπό μορφή υποθήκης που αφορά το σχετικό ποσό, ή/και

               β)

               υπό μορφή δεσμευμένου λογαριασμού σε τράπεζα, ή/και

               γ)

               υπό μορφή αναγνωρισμένων απαιτήσεων έναντι δημόσιου φορέα ή δημόσιου ταμείου, που είναι απαιτητές και πληρωτές, και έναντι των οποίων δεν προηγείται άλλη απαίτηση, ή/και

               δ)

               υπό μορφή εγγυήσεων διαπραγματεύσιμων στο ενδιαφερόμενο κράτος μέλος, υπό τον όρο ότι έχουν εκδοθεί ή είναι εγγυημένες από το εν λόγω κράτος, ή/και

               ε)

               υπό μορφή ομολόγων τα οποία εκδίδονται από ενυποθηκευτικούς πιστωτικούς οργανισμούς εισαγμένους στο χρηματιστήριο και προς πώληση στην ελεύθερη αγορά, υπό τον όρο ότι η κατάταξή τους από άποψη πιστωτικής επιφάνειας είναι ίση με αυτή των κρατικών ομολόγων του Δημοσίου.

         3.   Η αρμόδια αρχή μπορεί να επιβάλει συμπληρωματικούς όρους για την αποδοχή των εγγυήσεων του τύπου που αναφέρεται στην παράγραφο 2.
   Άρθρο 8
   Η αρμόδια αρχή αρνείται την αποδοχή ή απαιτεί την αντικατάσταση κάθε προσφερόμενης εγγύησης, όταν κρίνει ότι η εγγύηση αυτή είναι ανεπαρκής ή μη ικανοποιητική ή ότι δεν παρέχει κάλυψη για επαρκή χρονική περίοδο.
   Άρθρο 9
   1.   Το υποθηκευμένο στοιχείο ενεργητικού που αναφέρεται στο άρθρο 7 παράγραφος 2 στοιχείο α) ή εγγυήσεις ή ομόλογα που έχουν κατατεθεί σύμφωνα με το άρθρο 7 παράγραφος 2 στοιχεία δ) και ε) πρέπει, κατά τη σύσταση της εγγύησης, να έχουν εφικτή αξία τουλάχιστον 115 % της αξίας της απαιτούμενης εγγύησης.
   Σε περίπτωση αποδοχής των εγγυήσεων που αναφέρονται στο άρθρο 7 παράγραφος 2 στοιχεία α), δ) ή ε), ο ενδιαφερόμενος πρέπει να αναλάβει γραπτή υποχρέωση παροχής συμπληρωματικής εγγύησης ή αντικατάστασης της αρχικής εγγύησης, εφόσον η εν λόγω εφικτή αξία, για περίοδο τουλάχιστον τριών μηνών είναι κατώτερη από το 105 % της απαιτούμενης εγγύησης. Αυτή η γραπτή υποχρέωση δεν είναι απαραίτητη, εάν ήδη προβλέπεται από την εθνική νομοθεσία. Η αρμόδια αρχή επανεξετάζει τακτικά την αξία των εν λόγω στοιχείων ενεργητικού, εγγυήσεων ή ομολόγων.
   2.   Η εφικτή αξία εγγύησης του τύπου που αναφέρεται στο άρθρο 7 παράγραφος 2 στοιχεία α), δ) και ε) εκτιμάται, εφόσον κρίνεται απαραίτητο, από την αρμόδια αρχή, λαμβάνοντας υπόψη τα προβλεπόμενα έξοδα εκχώρησης.
   Η εφικτή αξία εγγύησης ή ομολόγου εκτιμάται βάσει της τελευταίας διαθέσιμης δήλωσης τιμών.
   Εφόσον η αρμόδια αρχή το απαιτεί, ο ενδιαφερόμενος που παρέχει την εγγύηση πρέπει να αποδείξει την εφικτή αξία της.
   Άρθρο 10
   1.   Κάθε εγγύηση μπορεί να αντικατασταθεί από άλλη.
   Εντούτοις, η αντικατάσταση εξαρτάται από τη σύμφωνη γνώμη της αρμόδιας αρχής:

               α)

               όταν η εγγύηση έχει καταπέσει αλλά δεν έχει ακόμη εισπραχθεί, ή

               β)

               όταν η εγγύηση αντικατάστασης ανήκει σε έναν από τους τύπους εγγυήσεων που αναφέρονται στο άρθρο 7 παράγραφος 2.

         2.   Μια συνολική εγγύηση είναι δυνατόν να αντικατασταθεί από άλλη συνολική εγγύηση, υπό τον όρο ότι η νέα συνολική εγγύηση καλύπτει τουλάχιστον το μέρος της αρχικής συνολικής εγγύησης, που προορίζεται κατά τη στιγμή της αντικατάστασης, να διασφαλίζει μια ή περισσότερες υποχρεώσεις που εξακολουθούν να εκκρεμούν.
   Άρθρο 11
   1.   Το ποσό κάθε εγγύησης που προβλέπεται στο άρθρο 1 είναι σε ευρώ.
   2.   Κατά παρέκκλιση από την παράγραφο 1, όταν η εγγύηση γίνεται αποδεκτή σε ένα κράτος μέλος που δεν ανήκει στη ζώνη ευρώ, σε εθνικό νόμισμα, το ποσό της εγγύησης σε ευρώ μετατρέπεται στο νόμισμα αυτό σύμφωνα με το άρθρο 10 του κανονισμού (ΕΚ) αριθ. 1913/2006. Η υποχρέωση που αντιστοιχεί στην εγγύηση και όποιο ποσό παρακρατείται σε περίπτωση παρατυπίας ή παράβασης εξακολουθεί να εκφράζεται σε ευρώ.
   Άρθρο 12
   Όταν η κατάθεση μετρητών διενεργείται με έμβασμα, δεν θεωρείται ότι έχει συσταθεί εγγύηση παρά μόνον όταν η αρμόδια αρχή εξασφαλίζει ότι τα χρήματα μπορούν να πιστωθούν στο λογαριασμό της.
   Άρθρο 13
   1.   Επιταγή, που αφορά ένα ποσό την πληρωμή του οποίου εγγυάται οικονομικός οργανισμός αναγνωρισμένος για το σκοπό αυτό από το κράτος μέλος της αρμόδιας αρχής, θεωρείται σαν κατάθεση μετρητών. Η αρμόδια αρχή δεν υποχρεούται να προσκομίσει την επιταγή αυτή προς πληρωμή παρά μόνον όταν η εγγυητική περίοδος πρόκειται να λήξει.
   2.   Επιταγή, άλλη από αυτή που αναφέρεται στην παράγραφο 1, συνιστά εγγύηση μόνον όταν η αρμόδια αρχή εξασφαλίζει ότι τα χρήματα μπορούν να πιστωθούν στο λογαριασμό της.
   3.   Οι δαπάνες που επιβάλλονται από τους οικονομικούς οργανισμούς βαρύνουν το μέρος που συστήνει την εγγύηση.
   Άρθρο 14
   Εγγύηση που συστήνεται με τη μορφή μετρητών δεν είναι τοκοφόρος γι’ αυτόν που τη συστήνει.
   Άρθρο 15
   1.   Ο εγγυητής έχει τη συνήθη κατοικία του ή είναι εγκατεστημένος στην Ένωση και, με επιφύλαξη των διατάξεων της Συνθήκης όσον αφορά την ελεύθερη παροχή υπηρεσιών, να έχει γίνει αποδεκτός από την αρμόδια αρχή του κράτους μέλους στο οποίο έχει συσταθεί η εγγύηση. Ο εγγυητής δεσμεύεται με γραπτή εγγύηση.
   2.   Η γραπτή εγγύηση πρέπει τουλάχιστον:

               α)

               να προσδιορίζει την υποχρέωση, ή εφόσον πρόκειται για συνολική εγγύηση, τον τύπο ή τους τύπους της υποχρέωσης την τήρηση των οποίων εγγυάται η καταβολή χρηματικού ποσού·

               β)

               να αναφέρει το μέγιστο ποσό που εγγυάται ο εγγυητής·

               γ)

               να προσδιορίζει ότι ο εγγυητής δεσμεύεται, από κοινού και εξ ολοκλήρου με το μέρος που είναι υπεύθυνο για να τηρήσει την υποχρέωση να καταβάλει σε 30 ημέρες μετά την απαίτηση της αρμόδιας αρχής και μέσα στα όρια της εγγύησης, το ποσό που οφείλεται όταν η εγγύηση καταπίπτει.

         3.   Η αρμόδια αρχή μπορεί να αποδεχθεί γραπτή τηλεπικοινωνία που αποστέλλει ο εγγυητής, η οποία θεωρείται ότι συνιστά γραπτή εγγύηση. Στην περίπτωση αυτή, λαμβάνει τα κατάλληλα μέτρα προς εξακρίβωση της γνησιότητάς της.
   4.   Η αρμόδια αρχή καθορίζει, μετά τη σύσταση συνολικής γραπτής εγγύησης, τη διαδικασία που θα ακολουθηθεί σύμφωνα με την οποία ολόκληρη ή μέρος της συνολικής εγγύησης προορίζεται για επί μέρους υποχρέωση.
   Άρθρο 16
   Αμέσως, μόλις μέρος της συνολικής εγγύησης προορίζεται για επί μέρους υποχρέωση, πρέπει να αναθεωρηθεί το διαθέσιμο υπόλοιπο.
   ΚΕΦΑΛΑΙΟ IV

      ΠΡΟΚΑΤΑΒΟΛΕΣ

   Άρθρο 17
   Οι διατάξεις του παρόντος κεφαλαίου εφαρμόζονται σε όλες τις περιπτώσεις για τις οποίες η ειδική νομοθεσία της Ένωσης προβλέπει ότι πρέπει να προκαταβληθεί ποσό πριν από την τήρηση υποχρέωσης.
   Άρθρο 18
   1.   Η εγγύηση αποδεσμεύεται όταν:

               α)

               έχει εδραιωθεί το δικαίωμα προς απόληψη του ποσού που έχει χορηγηθεί· ή

               β)

               έχει επιστραφεί το ποσό που χορηγήθηκε, επαυξημένο κατά το ποσοστό που προβλέπεται από την ειδική νομοθεσία της Ένωσης.

         2.   Εφόσον έχει παρέλθει η ημερομηνία λήξης της προθεσμίας για να αποδειχθεί το οριστικό δικαίωμα χορήγησης του ποσού που έχει προκαταβληθεί χωρίς να έχει προσκομισθεί η απόδειξη για το δικαίωμα, η αρμόδια αρχή εφαρμόζει αμέσως τη διαδικασία που προβλέπεται στο άρθρο 28.
   Η λήξη της προθεσμίας μπορεί να μετατεθεί σε περίπτωση ανωτέρας βίας.
   Ωστόσο, στις περιπτώσεις που υπάρχει σχετική πρόβλεψη από τη νομοθεσία της Ένωσης, η απόδειξη μπορεί ακόμα να προσκομισθεί μετά από την ημερομηνία αυτή έναντι μερικής επιστροφής της εγγύησης.
   3.   Εφόσον οι σχετικές με την ανωτέρα βία διατάξεις της Ένωσης προβλέπουν ότι η επιστροφή περιορίζεται στο προκαταβληθέν ποσό, εφαρμόζονται οι ακόλουθες συμπληρωματικές διατάξεις:

               α)

               οι περιστάσεις που φέρονται ότι συνιστούν περίπτωση ανωτέρας βίας κοινοποιούνται στην αρμόδια αρχή εντός 30 ημερών από την ημέρα κατά την οποία το ενδιαφερόμενο μέρος πληροφορήθηκε την ύπαρξη κατάστασης που θα ήταν δυνατό να δικαιολογήσει περίπτωση ανωτέρας βίας·

               β)

               το ενδιαφερόμενο μέρος επιστρέφει την προκαταβολή ή το σχετικό μέρος του ποσού της εντός 30 ημερών από την ημερομηνία που η αρμόδια αρχή εκδίδει την αίτηση για επιστροφή.

         Εφόσον δεν έχουν τηρηθεί οι συμπληρωματικές διατάξεις που αναφέρονται στα στοιχεία α) και β), οι όροι επιστροφής είναι οι ίδιοι με τους όρους που εφαρμόζονται όταν δεν υπάρχει περίπτωση ανωτέρας βίας.
   ΚΕΦΑΛΑΙΟ V

      ΑΠΟΔΕΣΜΕΥΣΗ ΚΑΙ ΚΑΤΑΠΤΩΣΗ ΕΓΓΥΗΣΕΩΝ ΑΛΛΩΝ ΑΠΟ ΑΥΤΕΣ ΠΟΥ ΑΝΑΦΕΡΟΝΤΑΙ ΣΤΟ ΚΕΦΑΛΑΙΟ IV

   Άρθρο 19
   1.   Μία υποχρέωση μπορεί να ενέχει πρωτογενείς, δευτερογενείς ή τριτογενείς απαιτήσεις.
   2.   Η πρωτογενής απαίτηση είναι η απαίτηση, που αποτελεί βασικό στόχο του κανονισμού που την επιβάλει, να πραγματοποιηθεί ή να μην πραγματοποιηθεί ενέργεια.
   3.   Η δευτερογενής απαίτηση είναι η απαίτηση για τήρηση προθεσμίας προς εκτέλεση της πρωτογενούς απαίτησης.
   4.   Η τριτογενής απαίτηση είναι κάθε άλλη απαίτηση που επιβάλλεται από κανονισμό.
   5.   Το παρόν κεφάλαιο δεν εφαρμόζεται όταν η ειδική νομοθεσία της Ένωσης δεν έχει καθορίσει την ή τις πρωτογενείς απαιτήσεις.
   6.   Κατά την έννοια του παρόντος κεφαλαίου, νοείται ως «αντίστοιχο τμήμα του εγγυημένου ποσού» το τμήμα του ποσού της εγγύησης που αντιστοιχεί στην ποσότητα για την οποία δεν τηρήθηκε μια απαίτηση.
   Άρθρο 20
   Η εγγύηση αποδεσμεύεται αμέσως μόλις παρασχεθεί η απόδειξη, που προβλέπεται από την ειδική νομοθεσία της Ένωσης, ότι έχουν τηρηθεί οι πρωτογενείς, δευτερογενείς και τριτογενείς απαιτήσεις.
   Άρθρο 21
   1.   Η εγγύηση καταπίπτει στο σύνολό της για την ποσότητα για την οποία δεν τηρήθηκε μια πρωτογενής απαίτηση, εκτός εάν αυτό κατέστη αδύνατο λόγω ανωτέρας βίας.
   2.   Θεωρείται ότι πρωτογενής απαίτηση δεν έχει τηρηθεί εάν δεν προσκομισθεί η αντίστοιχη απόδειξη εντός προθεσμίας που καθορίζεται για την προσκόμιση της εν λόγω απόδειξης, εκτός εάν περίπτωση ανωτέρας βίας έχει εμποδίσει την προσκόμιση αυτής εντός της καθορισμένης προθεσμίας. Κινείται αμέσως η διαδικασία που προβλέπεται στο άρθρο 28 για να ανακτηθεί το ποσό που έχει καταπέσει.
   3.   Εάν προσκομισθεί η απόδειξη για την τήρηση όλων των πρωτογενών απαιτήσεων εντός 18 μηνών, που ακολουθούν τη λήξη της προθεσμίας που αναφέρεται στη παράγραφο 2, επιστρέφεται το 85 % του ποσού που έχει καταπέσει.
   Εάν προσκομισθεί η απόδειξη για την τήρηση όλων των πρωτογενών απαιτήσεων εντός 18 μηνών που ακολουθούν τη λήξη της προθεσμίας που αναφέρεται στο πρώτο εδάφιο και εφόσον δεν έχει τηρηθεί η συναφής δευτερογενής απαίτηση, το ποσό που επιστρέφεται είναι ίσο με το ποσό που θα αποδεσμευόταν σε περίπτωση εφαρμογής του άρθρου 22 παράγραφος 2, μειωμένο κατά 15 % του σχετικού μέρους του υπό εγγύηση ποσού.
   4.   Καμιά επιστροφή του ποσού που έχει καταπέσει δεν πραγματοποιείται, στην περίπτωση που η απόδειξη για την τήρηση όλων των πρωτογενών απαιτήσεων προσκομίζεται, εντός προθεσμίας 18 μηνών που προβλέπεται στην παράγραφο 3 εκτός εάν περίπτωση ανωτέρας βίας εμπόδισε την προσκόμιση αυτής της απόδειξης εντός της εν λόγω προθεσμίας.
   Άρθρο 22
   1.   Εφόσον προσκομίζεται η απόδειξη που προβλέπεται στην ειδική νομοθεσία της Ένωσης, εντός της ταχθείσας προθεσμίας, ότι έχουν τηρηθεί όλες οι πρωτογενείς απαιτήσεις και όταν δεν έχει τηρηθεί η δευτερογενής, η εγγύηση αποδεσμεύεται μερικά και καταπίπτει το υπόλοιπο της εγγύησης. Κινείται αμέσως η διαδικασία του άρθρου 28 για την ανάκτηση του ποσού που έχει καταπέσει.
   2.   Το ποσό της εγγύησης που αποδεσμεύεται είναι: η εγγύηση που καλύπτει το σχετικό μέρος του υπό εγγύηση ποσού, μειωμένο κατά 15 %, και

               α)

               10 % του ποσού που υπολείπεται μετά τη μείωση κατά 15 % για κάθε ημέρα κατά την οποία:

                           i)

                           έχει σημειωθεί υπέρβαση μέγιστης προθεσμίας ίσης ή κατώτερης από 40 ημέρες·

                           ii)

                           δεν έχει τηρηθεί ελάχιστη προθεσμία ίση ή κατώτερη με 40 ημέρες·

               β)

               5 % του ποσού του υπολείπεται μετά τη μείωση κατά 15 % για κάθε ημέρα κατά την οποία:

                           i)

                           έχει σημειωθεί υπέρβαση μέγιστης προθεσμίας 41 έως 80 ημερών·

                           ii)

                           δεν έχει τηρηθεί ελάχιστη προθεσμία 41 έως 80 ημερών·

               γ)

               2 % του ποσού που υπολείπεται μετά τη μείωση κατά 15 % για κάθε ημέρα κατά την οποία:

                           i)

                           έχει σημειωθεί υπέρβαση μέγιστης προθεσμίας ίσης ή ανώτερης από 81 ημέρες·

                           ii)

                           δεν έχει τηρηθεί ελάχιστη προθεσμία ίση ή ανώτερη με 81 ημέρες.

         3.   Οι διατάξεις του παρόντος άρθρου δεν εφαρμόζονται στις προθεσμίες, όσον αφορά τις αιτήσεις και τη χρησιμοποίηση των πιστοποιητικών εισαγωγής, εξαγωγής και προκαθορισμού, συμπεριλαμβανομένης και κάθε προθεσμίας σχετικά με τον καθορισμό των εισφορών κατά την εισαγωγή και την εξαγωγή και των επιστροφών κατά την εξαγωγή μέσω διαγωνισμού.
   Άρθρο 23
   1.   Η μη τήρηση μιας ή περισσοτέρων από τις τριτογενείς απαιτήσεις έχει σαν αποτέλεσμα να καταπίπτει το 15 % του αντιστοίχου τμήματος του εγγυημένου ποσού, εκτός εάν εμπόδισε την τήρησή της περίπτωση ανωτέρας βίας.
   2.   Κινείται αμέσως η διαδικασία του άρθρου 28 για την ανάκτηση του ποσού που έχει καταπέσει.
   3.   Το παρόν άρθρο δεν εφαρμόζεται σε περίπτωση εφαρμογής του άρθρου 21 παράγραφος 3.
   Άρθρο 24
   Στις περιπτώσεις που προσκομίζεται η απόδειξη ότι έχουν τηρηθεί όλες οι πρωτογενείς απαιτήσεις αλλά συγχρόνως δεν έχει τηρηθεί μια δευτερογενής απαίτηση και μια τριτογενής απαίτηση, εφαρμόζονται τα άρθρα 22 και 23 και το συνολικό ποσό που καταπίπτει είναι το ποσό που καταπίπτει κατ’ εφαρμογή του άρθρου 22, αυξημένο κατά 15 % του αντιστοίχου τμήματος του ποσού για το οποίο έχει συσταθεί η εγγύηση.
   Άρθρο 25
   Το σύνολο του ποσού που καταπίπτει δεν μπορεί να υπερβαίνει το 100 % του σχετικού μέρους του υπό εγγύηση ποσού.
   ΚΕΦΑΛΑΙΟ VI

      ΓΕΝΙΚΕΣ ΔΙΑΤΑΞΕΙΣ

   Άρθρο 26
   1.   Η εγγύηση αποδεσμεύεται εν μέρει κατόπιν αιτήσεως όταν προσκομίζεται η απόδειξη που προβλέπεται για το σκοπό αυτό, σε σχέση με μέρος της ποσότητας του προϊόντος, υπό τον όρο ότι το μέρος αυτό δεν είναι λιγότερο από την ελάχιστη ποσότητα που έχει ορισθεί στον κανονισμό που επιβάλλει την εγγύηση.
   Στις περιπτώσεις που η ειδική νομοθεσία της Ένωσης δεν προβλέπει ελάχιστη ποσότητα, η αρμόδια αρχή έχει τη δυνατότητα να περιορίζει η ίδια τον αριθμό των μερικών αποδεσμεύσεων, οιουδήποτε ποσού της εγγύησης που μπορούν να προσδιορίζουν ελάχιστο ποσό για κάθε αποδέσμευση του τύπου αυτού.
   2.   Η αρμόδια αρχή μπορεί να απαιτεί γραπτή αίτηση προς αποδέσμευση προτού προβεί στην αποδέσμευση ολόκληρης ή μέρους της εγγύησης.
   3.   Σε περίπτωση που η εγγύηση καλύπτει, σύμφωνα με το άρθρο 9 παράγραφος 1, περισσότερο από το 100 % του ποσού που απαιτείται να τεθεί υπό εγγύηση, το μέρος της εγγύησης που υπερβαίνει το 100 % αποδεσμεύεται, όταν το υπόλοιπο του υπό εγγύηση ποσού αποδεσμευθεί ή καταπέσει.
   Άρθρο 27
   1.   Όταν δεν έχει ορισθεί συγκεκριμένη προθεσμία για την προσκόμιση των απαραίτητων αποδείξεων για την αποδέσμευση της εγγύησης, η προθεσμία είναι:

               α)

               12 μήνες από τη λήξη της προθεσμίας που ορίζεται για την τήρηση όλων των πρωτογενών απαιτήσεων· ή

               β)

               σε περιπτώσεις που δεν έχει ορισθεί συγκεκριμένη προθεσμία σύμφωνα με το στοιχείο α), 12 μήνες από την ημερομηνία κατά την οποία έχουν τηρηθεί όλες οι πρωτογενείς απαιτήσεις.

         2.   Η προθεσμία που ορίζεται στην παράγραφο 1 δεν υπερβαίνει τα 3 έτη από την ημερομηνία κατά την οποία έχει συσταθεί εγγύηση για την εν λόγω υποχρέωση εκτός από περιπτώσεις ανωτέρας βίας.
   Άρθρο 28
   1.   Όταν η αρμόδια αρχή γνωρίζει τις συνθήκες που συνεπάγονται την κατάπτωση της εγγύησης, στο σύνολό της ή εν μέρει, ζητά χωρίς καθυστέρηση από τον ενδιαφερόμενο την πληρωμή του ποσού της εγγύησης που έχει καταπέσει· η δε πληρωμή αυτή πρέπει να πραγματοποιηθεί σε προθεσμία 30 ημερών από την ημέρα παραλαβής της αίτησης.
   Στην περίπτωση κατά την οποία η πληρωμή δεν έχει πραγματοποιηθεί στην ταχθείσα προθεσμία, η αρμόδια αρχή:

               α)

               εγγράφει χωρίς καθυστέρηση σε πίστωσή της την εγγύηση που αναφέρεται στο άρθρο 7 παράγραφος 1 στοιχείο α)·

               β)

               απαιτεί χωρίς καθυστέρηση από τον εγγυητή που αναφέρεται στο άρθρο 7 παράγραφος 1 στοιχείο β) να προβεί σε πληρωμή, η δε πληρωμή αυτή πρέπει να πραγματοποιηθεί σε προθεσμία 30 ημερών από την ημέρα παραλαβής της αίτησης·

               γ)

               λαμβάνει χωρίς καθυστέρηση τα απαραίτητα μέτρα ώστε:

                           i)

                           να μετατραπούν σε χρήματα οι εγγυήσεις που αναφέρονται στο άρθρο 7 παράγραφος 2 στοιχεία α), γ), δ) και ε), ώστε να ανακτηθεί το οφειλόμενο ποσό·

                           ii)

                           να τεθούν στη διάθεσή της τα δεσμευμένα χρήματα όπως αναφέρεται στο άρθρο 7 παράγραφος 2 στοιχείο β).

         Η αρμόδια αρχή μπορεί χωρίς καθυστέρηση να εγγράψει οριστικά σε πίστωσή της την εγγύηση που αναφέρεται στο άρθρο 7 παράγραφος 1 στοιχείο α), χωρίς να ζητήσει προηγουμένως την πληρωμή από τον ενδιαφερόμενο.
   2.   Η αρμόδια αρχή μπορεί να παραιτείται από το δικαίωμα για κατάπτωση ενός ποσού μέχρι 60 ευρώ, υπό τον όρο ότι παρόμοιες διατάξεις για ανάλογες περιπτώσεις, προβλέπονται με νομοθετική, κανονιστική ή διοικητική πράξη.
   3.   Με την επιφύλαξη της παραγράφου 1, όταν λαμβάνεται απόφαση για κατάπτωση μιας εγγυήσεως και η εφαρμογή της αναβάλλεται συνεπεία προσφυγής σύμφωνα με την εθνική νομοθεσία, το ενδιαφερόμενο πρόσωπο καταβάλλει τόκους για το ποσό που όντως κατέπεσε για το διάστημα που αρχίζει 30 ημέρες μετά την παραλαβή της αίτησης πληρωμής σύμφωνα με την παράγραφο 1 πρώτο εδάφιο και που λήγει την ημέρα πριν από την πληρωμή του ποσού που όντως κατέπεσε.
   Όταν μετά από το αποτέλεσμα της προσφυγής ζητείται από τον ενδιαφερόμενο να πληρώσει εντός 30 ημερών το ποσό που έχει καταπέσει, το κράτος μέλος μπορεί να θεωρήσει, για τον υπολογισμό των τόκων, ότι η πληρωμή πραγματοποιείται την εικοστή ημέρα που έπεται της ημερομηνίας της αιτήσεως αυτής.
   Το σχετικό επιτόκιο υπολογίζεται σύμφωνα με τις διατάξεις της εθνικής νομοθεσίας και, πάντως, δεν είναι χαμηλότερο από το επιτόκιο που εφαρμόζεται σε περιπτώσεις ανάκτησης εθνικών ποσών.
   Οι οργανισμοί πληρωμής αφαιρούν τους τόκους από τις δαπάνες του Ευρωπαϊκού Γεωργικού Ταμείου Εγγυήσεων (ΕΓΤΕ) ή του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) σύμφωνα με τις διατάξεις του κανονισμού (ΕΟΚ) αριθ. 352/78 του Συμβουλίου (11).
   Τα κράτη μέλη μπορούν να ζητούν περιοδικά να συμπληρώνεται η εγγύηση σε σχέση με το αντίστοιχο επιτόκιο.
   Όταν η εγγύηση έχει καταπέσει και το ποσό έχει πιστωθεί στο ΕΓΤΕ ή στο ΕΓΤΑΑ και, μετά από έκβαση προσφυγής, το ποσό που έχει καταπέσει, συμπεριλαμβανομένου του επιτοκίου που προβλέπεται από την εθνική νομοθεσία, πρέπει να επιστραφεί, στο σύνολό του ή εν μέρει, το προς επιστροφή ποσό επιβαρύνει το ΕΓΤΕ ή το ΕΓΤΑΑ εκτός και αν η επιστροφή της εγγύησης βαρύνει διοικητικές αρχές ή άλλους φορείς των κρατών μελών λόγω αμέλειας ή σοβαρού λάθους.
   Άρθρο 29
   Η Επιτροπή, σύμφωνα με τη διαδικασία που προβλέπεται στο άρθρο 195 παράγραφος 2 του κανονισμού (ΕΚ) αριθ. 1234/2007 και των λοιπών αντιστοίχων άρθρων των άλλων σχετικών κανονισμών, μπορεί να προβλέπει παρεκκλίσεις από τις προαναφερόμενες διατάξεις.
   ΚΕΦΑΛΑΙΟ VII

      ΠΛΗΡΟΦΟΡΙΕΣ

   Άρθρο 30
   1.   Τα κράτη μέλη διατηρούν στη διάθεση της Επιτροπής, για κάθε οικονομικό έτος, το συνολικό αριθμό και το συνολικό ποσό των εγγυήσεων που έχουν καταπέσει, σε οποιοδήποτε στάδιο της διαδικασίας που αναφέρεται στο άρθρο 28, αναφέροντας αυτές που κατανέμονται στους εθνικούς προϋπολογισμούς και αυτές που κατανέμονται στον προϋπολογισμό της Ένωσης.
   2.   Οι πληροφορίες που αναφέρονται στην παράγραφο 1 παρέχονται για όλες τις εγγυήσεις που καταπίπτουν για ποσό ανώτερο από 1 000 ευρώ και για κάθε διάταξη της Ένωσης που προβλέπει εγγύηση.
   3.   Στις πληροφορίες αναφέρονται τόσο τα ποσά που έχει καταβάλλει άμεσα ο ενδιαφερόμενος όσο και τα ποσά που προκύπτουν από την κατάπτωση των εγγυήσεων.
   Άρθρο 31
   Τα κράτη μέλη διατηρούν στη διάθεση της Επιτροπής τις κάτωθι πληροφορίες:

               α)

               τους τύπους των οργανισμών στους οποίους επιτρέπεται να παρέχουν εγγύηση καθώς και τους σχετικούς όρους·

               β)

               τους τύπους των εγγυήσεων που είναι αποδεκτές δυνάμει του άρθρου 7 παράγραφος 2 καθώς και τους σχετικούς όρους.

         Άρθρο 32
   Ο κανονισμός (ΕΟΚ) αριθ. 2220/85 καταργείται.
   Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος ΙΙ.
   Άρθρο 33
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Μαρτίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 17 της 21.1.2000, σ. 22.

      (3)  ΕΕ L 328 της 15.12.2009, σ. 10.

      (4)  ΕΕ L 42 της 14.2.2006, σ. 1.

      (5)  ΕΕ L 30 της 31.1.2009, σ. 16.

      (6)  ΕΕ L 349 της 24.12.1998, σ. 1.

      (7)  ΕΕ L 205 της 3.8.1985, σ. 5.

      (8)  Βλ. παράρτημα Ι.

      (9)  ΕΕ L 365 της 21.12.2006, σ. 52.

      (10)  ΕΕ L 302 της 19.10.1992, σ. 1.

      (11)  ΕΕ L 50 της 22.2.1978, σ. 1.

      ΠΑΡΑΡΤΗΜΑ Ι

         Καταργούμενος κανονισμός με κατάλογο των διαδοχικών τροποποιήσεών του

                  Κανονισμός (ΕΟΚ) αριθ. 2220/85 της Επιτροπής
                  (ΕΕ L 205 της 3.8.1985, σ. 5)

                  Κανονισμός (ΕΟΚ) αριθ. 1181/87 της Επιτροπής
                  (ΕΕ L 113 της 30.4.1987, σ. 31)

                  Κανονισμός (ΕΟΚ) αριθ. 3745/89 της Επιτροπής
                  (ΕΕ L 364 της 14.12.1989, σ. 54)

                  Κανονισμός (ΕΚ) αριθ. 3403/93 της Επιτροπής
                  (ΕΕ L 310 της 14.12.1993, σ. 4)

                  Κανονισμός (ΕΚ) αριθ. 1932/1999 της Επιτροπής
                  (ΕΕ L 240 της 10.9.1999, σ. 11)

                  Κανονισμός (ΕΚ) αριθ. 673/2004 της Επιτροπής
                  (ΕΕ L 105 της 14.4.2004, σ. 17)

                  Κανονισμός (ΕΚ) αριθ. 1713/2006 της Επιτροπής
                  (ΕΕ L 321 της 21.11.2006, σ. 11)

                  Άρθρο 3 μόνο

                  Κανονισμός (ΕΚ) αριθ. 1913/2006 της Επιτροπής
                  (ΕΕ L 365 της 21.12.2006, σ. 52)

                  Άρθρο 12 μόνο

      ΠΑΡΑΡΤΗΜΑ ΙΙ

         Πίνακας αντιστοιχίας

                  Κανονισμός (ΕΟΚ) αριθ. 2220/85

                  Παρών κανονισμός

                  Τίτλος Ι

                  Κεφάλαιο Ι

                  Άρθρο 1, εισαγωγική μέρος

                  Άρθρο 1, εισαγωγικό μέρος

                  Άρθρο 1 στοιχείο α)

                  Άρθρο 1 στοιχείο α)

                  Άρθρο 1 στοιχείο β)

                  Άρθρο 1 στοιχείο β)

                  Άρθρο 1 στοιχείο γ)

                  —

                  Άρθρο 1 στοιχείο δ)

                  —

                  Άρθρο 1 στοιχείο ε)

                  —

                  Άρθρο 1 στοιχείο στ)

                  Άρθρο 1 στοιχείο γ)

                  Άρθρο 2

                  Άρθρο 2 δεύτερο εδάφιο

                  Άρθρο 3, εισαγωγική φράση

                  Άρθρο 3, εισαγωγική φράση

                  Άρθρο 3 στοιχείο α) πρώτο εδάφιο

                  Άρθρο 3 στοιχείο α)

                  Άρθρο 3 στοιχείο α) δεύτερο εδάφιο

                  Άρθρο 2 πρώτο εδάφιο

                  Άρθρο 3 στοιχεία β), γ) και δ)

                  Άρθρο 3 στοιχεία β), γ) και δ)

                  Τίτλος II

                  Κεφάλαιο II

                  Άρθρα 4, 5 και 6

                  Άρθρα 4, 5 και 6

                  Τίτλος III

                  Κεφάλαιο III

                  Άρθρο 8

                  Άρθρο 7

                  Άρθρο 9

                  Άρθρο 8

                  Άρθρο 10 παράγραφος 1 στοιχείο α)

                  Άρθρο 9 παράγραφος 1 πρώτο εδάφιο

                  Άρθρο 10 παράγραφος 1 στοιχείο β)

                  Άρθρο 9 παράγραφος 2 δεύτερο εδάφιο

                  Άρθρο 10 παράγραφος 1 στοιχείο γ)

                  Άρθρο 9 παράγραφος 1 δεύτερο εδάφιο

                  Άρθρο 10 παράγραφος 2 στοιχείο α)

                  Άρθρο 9 παράγραφος 2 πρώτο εδάφιο

                  Άρθρο 10 παράγραφος 2 στοιχείο β)

                  Άρθρο 9 παράγραφος 2 τρίτο εδάφιο

                  Άρθρο 11

                  Άρθρο 10

                  Άρθρο 12

                  Άρθρο 11

                  Άρθρο 13

                  Άρθρο 12

                  Άρθρο 14

                  Άρθρο 13

                  Άρθρο 15

                  Άρθρο 14

                  Άρθρο 16

                  Άρθρο 15

                  Άρθρο 17

                  Άρθρο 16

                  Τίτλος IV

                  Κεφάλαιο IV

                  Άρθρο 18, εισαγωγική φράση και περίπτωση

                  Άρθρο 17

                  Άρθρο 19

                  Άρθρο 18

                  Τίτλος V

                  Κεφάλαιο V

                  Άρθρο 20

                  Άρθρο 19

                  Άρθρο 21

                  Άρθρο 20

                  Άρθρο 22

                  Άρθρο 21

                  Άρθρο 23 παράγραφος 1

                  Άρθρο 22 παράγραφος 1

                  Άρθρο 23 παράγραφος 2, εισαγωγική φράση

                  Άρθρο 22 παράγραφος 2, εισαγωγική φράση

                  Άρθρο 23 παράγραφος 2 στοιχείο α)

                  Άρθρο 22 παράγραφος 2, εισαγωγική φράση

                  Άρθρο 23 παράγραφος 2 στοιχείο β), πρώτη περίπτωση, εισαγωγική φράση

                  Άρθρο 22 παράγραφος 2 στοιχείο α), εισαγωγική φράση

                  Άρθρο 23 παράγραφος 2 στοιχείο β), πρώτη περίπτωση, πρώτη υποπερίπτωση

                  Άρθρο 22 παράγραφος 2 στοιχείο α) σημείο i)

                  Άρθρο 23 παράγραφος 2 στοιχείο β) πρώτη περίπτωση, δεύτερη υποπερίπτωση

                  Άρθρο 22 παράγραφος 2 στοιχείο α) σημείο ii)

                  Άρθρο 23 παράγραφος 2 στοιχείο β) δεύτερη περίπτωση, εισαγωγική φράση

                  Άρθρο 22 παράγραφος 2 στοιχείο β), εισαγωγική φράση

                  Άρθρο 23 παράγραφος 2 στοιχείο β) δεύτερη περίπτωση, πρώτη υποπερίπτωση

                  Άρθρο 22 παράγραφος 2 στοιχείο β) σημείο i)

                  Άρθρο 23 παράγραφος 2 στοιχείο β) δεύτερη περίπτωση, δεύτερη υποπερίπτωση

                  Άρθρο 22 παράγραφος 2 στοιχείο β) σημείο ii)

                  Άρθρο 23 παράγραφος 2 στοιχείο β), τρίτη περίπτωση εισαγωγική φράση

                  Άρθρο 22 παράγραφος 2 στοιχείο γ), εισαγωγική φράση

                  Άρθρο 23 παράγραφος 2 στοιχείο β) τρίτη περίπτωση, πρώτη υποπερίπτωση

                  Άρθρο 22 παράγραφος 2 στοιχείο γ) σημείο i)

                  Άρθρο 23 παράγραφος 2 στοιχείο β) τρίτη περίπτωση, δεύτερη υποπερίπτωση

                  Άρθρο 22 παράγραφος 2 στοιχείο γ) σημείο ii)

                  Άρθρο 23 παράγραφος 3

                  Άρθρο 22 παράγραφος 3

                  Άρθρο 24

                  Άρθρο 23

                  Άρθρο 25

                  Άρθρο 24

                  Άρθρο 26

                  Άρθρο 25

                  Τίτλος VI

                  Κεφάλαιο VI

                  Άρθρο 27

                  Άρθρο 26

                  Άρθρο 28

                  Άρθρο 27

                  Άρθρο 29

                  Άρθρο 28

                  Άρθρο 30

                  Άρθρο 29

                  Τίτλος VII

                  Κεφάλαιο VII

                  Άρθρο 31

                  Άρθρο 30

                  Άρθρο 32

                  Άρθρο 31

                  —

                  Άρθρο 32

                  Άρθρο 33

                  Άρθρο 33

                  —

                  Παράρτημα I

                  —

                  Παράρτημα II


title: Εκτελεστικός κανονισμός (ΕΕ) αριθ. 937/2012 της Επιτροπής, της 12ης Οκτωβρίου 2012 , για την τροποποίηση των κανονισμών (ΕΚ) αριθ. 1122/2009 και (ΕΕ) αριθ. 65/2011 όσον αφορά τη μέθοδο καθορισμού του εφαρμοζόμενου επιτοκίου στα αχρεωστήτως καταβληθέντα ποσά προς ανάκτηση από τους δικαιούχους των καθεστώτων άμεσης στήριξης για τους γεωργούς σύμφωνα με τον κανονισμό (ΕΚ) αριθ. 73/2009 του Συμβουλίου, της στήριξης για την αγροτική ανάπτυξη σύμφωνα με τον κανονισμό (ΕΚ) αριθ. 1698/2005 του Συμβουλίου και της στήριξης στον αμπελοοινικό τομέα σύμφωνα με τον κανονισμό (ΕΚ) αριθ. 1234/2007 του Συμβουλίου

text:
               13.10.2012

               EL

               Επίσημη Εφημερίδα της Ευρωπαϊκής Ένωσης

               L 280/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 937/2012 ΤΗΣ ΕΠΙΤΡΟΠΉΣ
   της 12ης Οκτωβρίου 2012
   για την τροποποίηση των κανονισμών (ΕΚ) αριθ. 1122/2009 και (ΕΕ) αριθ. 65/2011 όσον αφορά τη μέθοδο καθορισμού του εφαρμοζόμενου επιτοκίου στα αχρεωστήτως καταβληθέντα ποσά προς ανάκτηση από τους δικαιούχους των καθεστώτων άμεσης στήριξης για τους γεωργούς σύμφωνα με τον κανονισμό (ΕΚ) αριθ. 73/2009 του Συμβουλίου, της στήριξης για την αγροτική ανάπτυξη σύμφωνα με τον κανονισμό (ΕΚ) αριθ. 1698/2005 του Συμβουλίου και της στήριξης στον αμπελοοινικό τομέα σύμφωνα με τον κανονισμό (ΕΚ) αριθ. 1234/2007 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (1), και ιδίως το άρθρο 51 παράγραφος 4, το άρθρο 74 παράγραφος 4 και το άρθρο 91,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (2), και ιδίως τα άρθρα 85κδ και 103κθα, σε συνδυασμό με το άρθρο 4,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (3), και ιδίως το άρθρο 142 στοιχεία γ) και ιε),
   Εκτιμώντας τα ακόλουθα:

               (1)

               Το άρθρο 80 παράγραφος 2 του κανονισμού (ΕΚ) αριθ. 1122/2009 της Επιτροπής, της 30ής Νοεμβρίου 2009, σχετικά με τη θέσπιση λεπτομερών διατάξεων εφαρμογής του κανονισμού (ΕΚ) αριθ. 73/2009 του Συμβουλίου όσον αφορά την πολλαπλή συμμόρφωση, τη διαφοροποίηση και το ολοκληρωμένο σύστημα διαχείρισης και ελέγχου, στο πλαίσιο των καθεστώτων άμεσης στήριξης για τους γεωργούς που προβλέπονται στον εν λόγω κανονισμό, καθώς και λεπτομερών διατάξεων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την πολλαπλή συμμόρφωση στο πλαίσιο του καθεστώτος στήριξης που προβλέπεται για τον αμπελοοινικό τομέα (4) και το άρθρο 5 παράγραφος 2 του κανονισμού (ΕΕ) αριθ. 65/2011 της Επιτροπής, της 27ης Ιανουαρίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1698/2005 του Συμβουλίου όσον αφορά την εφαρμογή διαδικασιών ελέγχου καθώς και την πολλαπλή συμμόρφωση σε σχέση με μέτρα στήριξης της αγροτικής ανάπτυξης (5) καθορίζουν τη μέθοδο καθορισμού του εφαρμοζόμενου επιτοκίου στα αχρεωστήτως καταβληθέντα ποσά προς ανάκτηση από τους δικαιούχους της στήριξης που καλύπτεται από τους κανονισμούς αυτούς.

               (2)

               Το επιτόκιο ισχύει τη χρονική περίοδο μεταξύ της κοινοποίησης της υποχρέωσης επιστροφής και της πραγματικής επιστροφής ή αφαίρεσης του ποσού που πρέπει να επιστραφεί. Αυτό υποχρεώνει τις εθνικές αρχές να εισπράττουν τόκους σχεδόν σε όλες τις περιπτώσεις ανακτήσεων, με χωριστή εντολή ανάκτησης μόλις γίνει γνωστή η χρονική περίοδος.

               (3)

               Για λόγους απλούστευσης και για τη βελτίωση της διοικητικής αποδοτικότητας, οι τόκοι θα οφείλονται μόνο μετά από εύλογη προθεσμία πληρωμής για τον οφειλέτη, η οποία αναφέρεται στην εντολή ανάκτησης.

               (4)

               Κατά συνέπεια, θα πρέπει να τροποποιηθούν αναλόγως οι κανονισμοί (ΕΚ) αριθ. 1122/2009 και (ΕΕ) αριθ. 65/2011.

               (5)

               Για λόγους ασφάλειας δικαίου, θα πρέπει να διευκρινιστεί ότι τα μέτρα που προβλέπονται στον παρόντα κανονισμό εφαρμόζονται στις εντολές ανάκτησης που εκδίδονται από τις 16 Οκτωβρίου 2012.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αγροτικής ανάπτυξης, της διαχειριστικής επιτροπής για την κοινή οργάνωση των γεωργικών αγορών και της επιτροπής διαχείρισης άμεσων ενισχύσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 1122/2009
   Στο άρθρο 80 παράγραφος 2 του κανονισμού (ΕΚ) αριθ. 1122/2009, το πρώτο εδάφιο αντικαθίσταται από το ακόλουθο κείμενο:

      «2.   Οι τόκοι υπολογίζονται για το χρονικό διάστημα από την προθεσμία πληρωμής για τον γεωργό που αναφέρεται στην εντολή ανάκτησης, η οποία καθορίζεται σε 60 ημέρες το πολύ, έως την επιστροφή ή την αφαίρεση των οφειλόμενων ποσών.».

   Άρθρο 2
   Τροποποίηση του κανονισμού (ΕΕ) αριθ. 65/2011
   Στο άρθρο 5 παράγραφος 2 του κανονισμού (ΕΕ) αριθ. 65/2011, το πρώτο εδάφιο αντικαθίσταται από το ακόλουθο κείμενο:

      «2.   Οι τόκοι υπολογίζονται για το χρονικό διάστημα από την προθεσμία πληρωμής για τον δικαιούχο που αναφέρεται στην εντολή ανάκτησης, η οποία καθορίζεται σε 60 ημέρες το πολύ, έως την επιστροφή ή την αφαίρεση των οφειλόμενων ποσών.».

   Άρθρο 3
   Έναρξη ισχύος και εφαρμογή
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται στις εντολές ανάκτησης που εκδίδονται από τις 16 Οκτωβρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Οκτωβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 277 της 21.10.2005, σ. 1.

      (2)  ΕΕ L 299 της 16.11.2007, σ. 1.

      (3)  ΕΕ L 30 της 31.1.2009, σ. 16.

      (4)  ΕΕ L 316 της 2.12.2009, σ. 65.

      (5)  ΕΕ L 25 της 28.1.2011, σ. 8.


title: Εκτελεστικος κανονισμος (ΕΕ) αριθ. 810/2014 του Συμβουλιου, της 25ης Ιουλίου 2014 , για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
               25.7.2014

               EL

               Επίσημη Εφημερίδα της Ευρωπαϊκής Ένωσης

               L 221/1

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) αριθ. 810/2014 ΤΟΥ ΣΥΜΒΟΥΛΙΟΥ
   της 25ης Ιουλίου 2014
   για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1) και ιδίως το άρθρο 14 παράγραφος 1,
   Εκτιμώντας τα ακόλουθα:

               (1)

               Στις 17 Μαρτίου 2014, το Συμβούλιο εξέδωσε τον κανονισμό (ΕΕ) αριθ. 269/2014.

               (2)

               Εν όψει της σοβαρότητας της κατάστασης, το Συμβούλιο κρίνει ότι επιπλέον φυσικά και νομικά πρόσωπα θα πρέπει να προστεθούν στον κατάλογο προσώπων, οντοτήτων και φορέων που υπόκεινται σε περιοριστικά μέτρα που περιέχεται στο παράρτημα Ι του κανονισμού (ΕΕ) αριθ. 269/2014.

               (3)

               Το παράρτημα Ι του κανονισμού (ΕΕ) αριθ. 269/2014 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα πρόσωπα και οι οντότητες που απαριθμούνται στο παράρτημα του παρόντος κανονισμού προστίθενται στον κατάλογο του παραρτήματος Ι του κανονισμού (ΕΕ) αριθ. 269/2014.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουλίου 2014.

            Για το Συμβούλιο

            Ο Πρόεδρος

         S. GOZI

      (1)  ΕΕ L 78, 17.3.2014, σ. 6.

      ΠΑΡΑΡΤΗΜΑ
      ΚΑΤΑΛΟΓΟΣ ΠΡΟΣΩΠΩΝ ΚΑΙ ΟΝΤΟΤΗΤΩΝ ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 1
      I.   Άτομα

                  Ονοματεπώνυμο

                  Πληροφορίες ταυτοποίησης

                  Αιτιολογία

                  Ημερομηνία καταχώρισης

                  1.

                  Mikhail Efimovich FRADKOV
                  Михаил Ефимович Фрадков

                  Γεννηθείς την 1.9.1950 στο Kurumoch, περιοχή Kuibyshev

                  Μόνιμο μέλος του Συμβουλίου Ασφαλείας της Ρωσικής Ομοσπονδίας. Διευθυντής της Υπηρεσίας Εξωτερικών Πληροφοριών της Ρωσικής Ομοσπονδίας. Ως μέλος του Συμβουλίου Ασφαλείας, το οποίο παρέχει συμβουλές και συντονίζει τις υποθέσεις εθνικής ασφάλειας, συμμετείχε στη διαμόρφωση της πολιτικής της ρωσικής κυβέρνησης που απειλεί την εδαφική ακεραιότητα, την κυριαρχία και την ανεξαρτησία της Ουκρανίας.

                  25.7.2014

                  2.

                  Nikolai Platonovich PATRUSHEV
                  Николай Платонович Патрушев

                  Γεννηθείς την 11.7.1951 στο Λένινγκραντ (Αγία Πετρούπολη)

                  Μόνιμο μέλος και Γραμματέας του Συμβουλίου Ασφαλείας της Ρωσικής Ομοσπονδίας. Ως μέλος του Συμβουλίου Ασφαλείας, το οποίο παρέχει συμβουλές και συντονίζει τις υποθέσεις εθνικής ασφάλειας, συμμετείχε στη διαμόρφωση της πολιτικής της ρωσικής κυβέρνησης που απειλεί την εδαφική ακεραιότητα, την κυριαρχία και την ανεξαρτησία της Ουκρανίας.

                  25.7.2014

                  3.

                  Aleksandr Vasilievich BORTNIKOV
                  Александр Васильевич Бортников

                  Γεννηθείς την 15.11.1951 στο Περμ

                  Μόνιμο μέλος του Συμβουλίου Ασφαλείας της Ρωσικής Ομοσπονδίας. Διευθυντής της Ομοσπονδιακής Υπηρεσίας Ασφαλείας (FSB). Ως μέλος του Συμβουλίου Ασφαλείας, το οποίο παρέχει συμβουλές και συντονίζει τις υποθέσεις εθνικής ασφάλειας, συμμετείχε στη διαμόρφωση της πολιτικής της ρωσικής κυβέρνησης που απειλεί την εδαφική ακεραιότητα, την κυριαρχία και την ανεξαρτησία της Ουκρανίας.

                  25.7.2014

                  4.

                  Rashid Gumarovich NURGALIEV
                  Рашид Гумарович Нургалиев

                  Γεννηθείς την 8.10.1956 στη Zhetikara, Σοβιετική Σοσιαλιστική Δημοκρατία του Καζακστάν

                  Μόνιμο μέλος και Αναπληρωτής Γραμματέας του Συμβουλίου Ασφαλείας της Ρωσικής Ομοσπονδίας. Ως μέλος του Συμβουλίου Ασφαλείας, το οποίο παρέχει συμβουλές και συντονίζει τις υποθέσεις εθνικής ασφάλειας, συμμετείχε στη διαμόρφωση της πολιτικής της ρωσικής κυβέρνησης που απειλεί την εδαφική ακεραιότητα, την κυριαρχία και την ανεξαρτησία της Ουκρανίας.

                  25.7.2014

                  5.

                  Boris Vyacheslavovich GRYZLOV
                  Борис Вячеславович Грызлов

                  Γεννηθείς την 15.12.1950 στο Βλαδιβοστόκ

                  Μόνιμο μέλος του Συμβουλίου Ασφαλείας της Ρωσικής Ομοσπονδίας. Ως μέλος του Συμβουλίου Ασφαλείας, το οποίο παρέχει συμβουλές και συντονίζει τις υποθέσεις εθνικής ασφάλειας, συμμετείχε στη διαμόρφωση της πολιτικής της ρωσικής κυβέρνησης που απειλεί την εδαφική ακεραιότητα, την κυριαρχία και την ανεξαρτησία της Ουκρανίας.

                  25.7.2014

                  6.

                  Sergei Orestovoch BESEDA
                  Сергей Орестович Беседа

                  1954

                  Διοικητής της Πέμπτης Υπηρεσίας της FSB, Ομοσπονδιακής Υπηρεσίας Ασφαλείας της Ρωσικής Ομοσπονδίας.
                  Ως ανώτερος αξιωματούχος της FSB, είναι επικεφαλής υπηρεσίας που είναι υπεύθυνη για την επίβλεψη των επιχειρήσεων συλλογής πληροφοριών και της διεθνούς δραστηριότητας

                  25.7.2014

                  7.

                  Mikhail Vladimirovich DEGTYAREV
                  Михаил Владимирович Дегтярёв

                  Γεννηθείς την 10.7.1981 στο Kuibyshev (Σαμάρα)

                  Μέλος της κρατικής Δούμας.
                  Στις 23.5.2014 ανακοίνωσε την έναρξη λειτουργίας της «de facto πρεσβείας» της μη αναγνωρισμένης αυτοαποκαλούμενης «Λαϊκής Δημοκρατίας του Ντονέτσκ» στη Μόσχα και συμβάλλει στην υπονόμευση ή απειλή της εδαφικής ακεραιότητας, της κυριαρχίας και της ανεξαρτησίας της Ουκρανίας.

                  25.7.2014

                  8.

                  Ramzan Akhmadovitch KADYROV
                  Рамзан Ахматович Кадыров

                  Γεννηθείς την 5.10.1976 στο Tsentaroy.

                  Πρόεδρος της Δημοκρατίας της Τσετσενίας. Ο Kadyrov προέβη σε δηλώσεις υπέρ της παράνομης προσάρτησης της Κριμαίας και υπέρ της ένοπλης εξέγερσης στην Ουκρανία. Δήλωσε, μεταξύ άλλων, στις 14 Ιουνίου 2014 ότι «θα κάνει τα πάντα για να βοηθήσει στην αναγέννηση της Κριμαίας». Στο πλαίσιο αυτό του απονεμήθηκε το μετάλλιο «για την απελευθέρωση της Κριμαίας» από τον εκτελούντα καθήκοντα επικεφαλής της Δημοκρατίας της Κριμαίας για την υποστήριξη που παρέσχε στην παράνομη προσάρτηση της Κριμαίας. Επιπλέον, την 1η Ιουνίου 2014 δήλωσε ότι ήταν πρόθυμος να στείλει 74.000 τσετσένους εθελοντές στην Ουκρανία, αν του το ζητήσουν.

                  25.7.2014

                  9.

                  Alexander Nikolayevich TKACHYOV
                  АЛЕКСАНДР НИКОЛАЕВИЧ Ткачёв

                  Γεννηθείς την 23.12.1960 στο Vyselki.

                  Κυβερνήτης του Krasnodar Krai.
                  Του απονεμήθηκε το μετάλλιο «για την απελευθέρωση της Κριμαίας» από τον εκτελούντα καθήκοντα επικεφαλής της Δημοκρατίας της Κριμαίας για την υποστήριξη που παρέσχε στην παράνομη προσάρτηση της Κριμαίας. Με την ευκαιρία αυτή, ο εκτελών καθήκοντα επικεφαλής της Δημοκρατίας της Κριμαίας δήλωσε ότι ο Tkachyov ήταν ένας από τους πρώτους που εξέφρασαν την υποστήριξή τους στη νέα «ηγεσία» της Κριμαίας.

                  25.7.2014

                  10.

                  Pavel GUBAREV
                  Павел Юрьевич Губарев

                  Γεννηθείς την 10.2.1983 στο Sievierodonetsk

                  Ένας από τους εμφανιζόμενους ως ηγέτες της αυτοαποκαλούμενης «Λαϊκής Δημοκρατίας του Ντονέτσκ». Ζήτησε τη ρωσική επέμβαση στην ανατολική Ουκρανία, μεταξύ άλλων με την ανάπτυξη ρωσικών ειρηνευτικών δυνάμεων. Συνδέεται με τον Igor Strelkov/Girkin, ο οποίος είναι υπεύθυνος για δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας. Ο Gubarev είναι υπεύθυνος για τη στρατολόγηση προσώπων για τις ένοπλες δυνάμεις των αυτονομιστών.
                  Υπεύθυνος για την κατάληψη του κτηρίου της περιφερειακής κυβέρηνης στο Ντονέτσκ με τις φιλορωσικές δυνάμεις. Έχει αυτοανακηρυχθεί «λαϊκός κυβερνήτης».
                  Παρά τη σύλληψή του επειδή απείλησε την εδαφική ακεραιότητα της Ουκρανίας και την επακόλουθη απελευθέρωσή του, εξακολούθησε να διαδραματίζει προεξάρχοντα ρόλο στις αυτονομιστικές δραστηριότητες, υπονομεύοντας την εδαφική ακεραιότητα, την κυριαρχία και την ανεξαρτησία της Ουκρανίας.

                  25.7.2014

                  11.

                  Ekaterina GUBAREVA
                  Екатерина Юрьевна Губарева

                  Γεννηθείσα την 5.7.1983 στην Kakhovka

                  Υπό την ιδιότητά της ως «Υπουργού Εξωτερικών», όπως αυτοαποκαλείται, είναι υπεύθυνη για την υπεράσπιση της αυτοαποκαλούμενης «Λαϊκής Δημοκρατίας του Ντονέτσκ», υπονομεύοντας την εδαφική ακεραιότητα, την κυριαρχία και την ανεξαρτησία της Ουκρανίας.
                  Επιπροσθέτως, ο τραπεζικός της λογαριασμός χρησιμοποιείται για τη χρηματοδότηση παράνομων ένοπλων αυτονομιστικών ομάδων.
                  Αναλαμβάνοντας και εκτελώντας τον ρόλο αυτόν, έχει συνεπώς υποστηρίξει δράσεις και πολιτικές που υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  25.7.2014

                  12.

                  Fedor BEREZIN
                  Фёдор Дмитриевич Березин

                  Γεννηθείς την 7.2.1960 στο Ντονέτσκ

                  Ο αυτοαποκαλούμενος «αναπληρωτής Υπουργός Άμυνας» της αυτοαποκαλούμενης «Λαϊκής Δημοκρατίας του Ντονέτσκ». Συνδέεται με τον Igor Strelkov/Girkin, τον αυτοαποκαλούμενο «Υπουργό Άμυνας» της αυτοαποκαλούμενης «Λαϊκής Δημοκρατίας του Ντονέτσκ», ο οποίος είναι υπεύθυνος για δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας. Αναλαμβάνοντας και εκτελώντας τον ρόλο αυτόν, ο Berezin έχει συνεπώς υποστηρίξει δράσεις και πολιτικές που υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  25.7.2014

                  13.

                  Valery Vladimirovich KAUROV
                  Валерий Владимирович Кауров

                  Γεννηθείς την 2.4.1956 στην Οδησσό

                  Ο εμφανιζόμενος ως «πρόεδρος» της αυτοαποκαλούμενης «Δημοκρατίας της Novorossiya», ο οποίος κάλεσε τη Ρωσία να αναπτύξει στρατεύματα στην Ουκρανία. Αναλαμβάνοντας και εκτελώντας τον ρόλο αυτόν, έχει συνεπώς υποστηρίξει δράσεις και πολιτικές που υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  25.7.2014

                  14.

                  Serhii Anatoliyovych ZDRILIUK
                  Сергей Анатольевич Здрылюкv

                  Γεννηθείς την 23.6. 1972 στην περιοχή της Vinnytsia

                  Στενός συνεργάτης του Igor Strelkov/Girkin, ο οποίος είναι υπεύθυνος για δράσεις και πολιτικές που υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας. Αναλαμβάνοντας και εκτελώντας τον ρόλο αυτόν, ο Zdriliuk έχει συνεπώς υποστηρίξει δράσεις και πολιτικές που υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  25.7.2014

                  15.

                  Vladimir ANTYUFEYEV
                  Владимир Антюфеев
                  (άλλως Vladimir SHEVTSOV, Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)

                  Γεννηθείς την 19.2. 1951 στο Novosibirsk

                  Πρώην «Υπουργός Δημόσιας Τάξης» στην αυτονομιστική περιοχή της Υπερδνειστερίας. Από τις 9 Ιουλίου 2014 είναι ο πρώτος αντιπρόεδρος της κυβέρνησης της Λαίκής Δημοκρατίας του Ντονέτσκ, υπεύθυνος για την ασφάλεια και την επιβολή του νόμου.Υπό την ιδιότητά του αυτή είναι υπεύθυνος για τις αυτονομιστικές «κυβερνητικές» δραστηριότητες της αυτοαποκαλούμενης «Κυβέρνησης της Λαϊκής Δημοκρατίας του Ντονέτσκ».

                  25.7.2014

      II.   Οντότητες που υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας

                  Ονομασία

                  Πληροφορίες ταυτοποίησης

                  Αιτιολογία

                  Ημερομηνία καταχώρισης

                  1.

                  Αυτοαποκαλούμενη «Λαϊκή Δημοκρατία του Λουγκάνσκ»
                  «Луганская народная республика»
                  «Luganskaya narodnaya respublika»

                  Επίσημος διακτυακός τόπος:
                  http://lugansk-online.info
                  Αριθμός τηλεφώνου
                  +38-099-160-74-14

                  Η αυτοαποκαλούμενη «Λαϊκή Δημοκρατία του Λουγκάνσκ» ιδρύθηκε στις 27 Απριλίου 2014.
                  Υπεύθυνη για την διοργάνωση του παράνομου δημοψηφίσματος στις 11 Μαϊου 2014. Διακήρυξη της ανεξαρτησίας στις 12 Μαϊου 2014.
                  Στις 22 Μαϊου 2014, οι αυτοαποκαλούμενες «Λαϊκές Δημοκρατίες» του Ντονέτσκ και του Λουγκάνσκ ίδρυσαν το αυτοαποκαλούμενο «Ομοσπονδιακό κράτος της Novorossiya».
                  Πρόκειται για παράβαση του ουκρανικού συνταγματικού δικαίου και, συνεπώς, του διεθνούς δικαίου, η οποία υπονομεύει την εδαφική ακεραιότητα, την κυριαρχία και την ανεξαρτησία της Ουκρανίας.
                  Έχει επίσης εμπλακεί στην στρατολόγηση μελών του αυτονομιστικού «Νοτιοανατολικού στρατού» και άλλων παράνομων ένοπλων αυτονομιστικών ομάδων, υπονομεύοντας κατά τον τρόπο αυτόν την σταθερότητα ή την ασφάλεια της Ουκρανίας.

                  25.7.2014

                  2.

                  Αυτοαποκαλούμενη «Λαϊκή Δημοκρατία του Ντονέτσκ»
                  «Донецкая народная республика»
                  «Donétskaya naródnaya respúblika»

                  Επίσημες πληροφορίες, ιδίως για το Σύνταγμα της Λαϊκής Δημοκρατίας του Ντονέτσκ και τη σύνθεση του Ανώτατου Συμβουλίου
                  http://dnr-news.com/
                  Μέσα κοινωνικής δικτύωσης:
                  https://twitter.com/dnrpress
                  http://vk.com/dnrnews

                  Η αυτοαποκαλούμενη «Λαϊκή Δημοκρατία του Ντονέτσκ» ιδρύθηκε στις 7 Απριλίου 2014.
                  Υπεύθυνη για την διοργάνωση του παράνομου δημοψηφίσματος στις 11 Μαϊου 2014. Διακήρυξη της ανεξαρτησίας στις 12 Μαϊου 2014.
                  Στις 24 Μαϊου 2014, οι αυτοαποκαλούμενες «Λαϊκές Δημοκρατίες» του Ντονέτσκ και του Λουγκάνσκ υπέγραψαν συμφωνία για την ίδρυση του αυτοαποκαλούμενου «Ομοσπονδιακού κράτους της Novorossiya».
                  Πρόκειται για παράβαση του ουκρανικού συνταγματικού δικαίου και, συνεπώς, του διεθνούς δικαίου, η οποία υπονομεύει την εδαφική ακεραιότητα, την κυριαρχία και την ανεξαρτησία της Ουκρανίας.
                  Έχει επίσης εμπλακεί στην στρατολόγηση μελών παράνομων ένοπλων αυτονομιστικών ομάδων, υπονομεύοντας κατά τον τρόπο αυτόν την σταθερότητα ή την ασφάλεια της Ουκρανίας.

                  25.7.2014

                  3.

                  Αυτοαποκαλούμενο «Ομοσπονδιακό κράτος της Novorossiya»
                  «Федеративное государство Новороссия»
                  «Federativnoye Gosudarstvo Novorossiya»

                  Επίσημες ανακοινώσεις Τύπου:
                  http://novorossia.su/official

                  Στις 24 Μαϊου 2014, οι αυτοαποκαλούμενες «Λαϊκές Δημοκρατίες» του Ντονέτσκ και του Λουγκάνσκ υπέγραψαν συμφωνία για την ίδρυση του μη αναγνωρισμένου αυτοαποκαλούμενου «Ομοσπονδιακού κράτους της Novorossiya».
                  Πρόκειται για παράβαση του ουκρανικού συνταγματικού δικαίου και, συνεπώς, του διεθνούς δικαίου, η οποία υπονομεύει την εδαφική ακεραιότητα, την κυριαρχία και την ανεξαρτησία της Ουκρανίας.

                  25.7.2014

                  4.

                  Διεθνής Ένωση Δημοσίων Συνδέσμων «Μεγάλος στρατός του Ντον»
                  Международный Союз Общественных Объединений
                  «Всевеликое Войско Донское»

                  Επίσημος δικτυακός τόπος:
                  http://vvd2003.narod.ru/
                  Αριθμός τηλεφώνου:
                  +7-8-908-178-65-57
                  Μέσα κοινωνικής δικτύωσης:
                  Εθνοφρουρά των Κοζάκων
                  http://vk.com/kazak_nac_guard
                  Διεύθυνση: 346465 Ρωσία περιοχή Rostov. October (C) District. St Zaplavskaya. Str Shosseynaya 1

                  Ο «Μεγάλος στρατός του Ντον» ίδρυσε την «Εθνοφρουρά των Κοζάκων», που συμμετείχε σε μάχες κατά των ουκρανικών κυβερνητικών δυνάμεων στην ανατολική Ουκρανία, υπονομεύοντας κατ' αυτόν τον τρόπο την εδαφική ακεραιότητα, την κυριαρχία και την ανεξαρτησία της Ουκρανίας και απειλώντας τη σταθερότητα και την ασφάλεια της Ουκρανίας.
                  Συνδέεται με τον κ. Nikolay KOZITSYN, διοικητή των δυνάμεων των Κοζάκων και υπεύθυνο για την διοίκηση των αυτονομιστών στην ανατολική Ουκρανία στις μάχες κατά των ουκρανικών κυβερνητικών δυνάμεων.

                  25.7.2014

                  5.

                  «Sobol»
                  «СОБОЛЬ»

                  Επίσημος δικτυακός τόπος:
                  http://soboli.net
                  Μέσα κοινωνικής δικτύωσης:
                  http://vk.com/sobolipress
                  Αριθμός τηλεφώνου:
                  (0652) 60-23-93.
                  Ηλεκτρονικό ταχυδρομείο:
                  SoboliPress@gmail.com Διεύθυνση: Crimea, Simferopol, str. Kiev, 4 (area bus station «Central»).

                  Ριζοσπαστική παραστρατιωτική οργάνωση, υπεύθυνη για την ανοικτή υποστήριξη της χρήσης βίας για τον τερματισμό του ουκρανικού ελέγχου στην Κριμαία, υπονομεύοντας κατ' αυτόν τον τρόπο την εδαφική ακεραιότητα, την κυριαρχία και την ανεξαρτησία της Ουκρανίας
                  Υπεύθυνη για την εκπαίδευση αυτονομιστών για να πολεμήσουν κατά των ουκρανικών κυβερνητικών δυνάμεων στην ανατολική Ουκρανία, κατ' αυτόν τον τρόπο απειλώντας την σταθερότητα και την ασφάλεια της Ουκρανίας.

                  25.7.2014

                  6.

                  Αυτοαποκαλούμενη «Φρουρά του Λουγκάνσκ»
                  «Луганская гвардия»

                  Μέσα κοινωνικής δικτύωσης:
                  https://vk.com/luguard
                  http://vk.com/club68692201

                  Πολιτοφυλακή του Λουγκάνσκ, υπεύθυνη για την εκπαίδευση αυτονομιστών για να πολεμήσουν κατά των ουκρανικών κυβερνητικών δυνάμεων στην ανατολική Ουκρανία, απειλώντας κατ' αυτόν τον τρόπο την σταθερότητα και την ασφάλεια της Ουκρανίας.
                  Συνδέεται με τον κ., German PROPOKIV, δραστήριο ηγέτη που συμμετείχε στην κατάληψη του κτηρίου των περιφερειακών γραφείων της Ουκρανικής Υπηρεσίας Ασφαλείας στο Λουγκάνσκ και απηύθυνε βιντεοσκοπημένη ομιλία στον Πρόεδρο Πούτιν και τη Ρωσία από το κατειλημμένο κτήριο.

                  25.7.2014

                  7.

                  Αυτοαποκαλούμενος «Νοτιοανατολικός στρατός»
                  «Армии Юго-Востока»

                  Στρατολόγηση:
                  http://lugansk-online.info/statements
                  Μέσα κοινωνικής δικτύωσης:
                  http://vk.com/lugansksbu

                  Παράνομη ένοπλη αυτονομιστική ομάδα που θεωρείται ως μια από τις σημαντικότερες στην ανατολική Ουκρανία.
                  Υπεύθυνη για την κατάληψη του κτηρίου της Υπηρεσίας Ασφαλείας στην περιοχή του Λουγκάνσκ. Απόστρατος αξιωματικός.
                  Συνδέεται με τον κ.. Valeriy BOLOTOV, ο οποίος έχει καταχωριστεί ως ένας από τους ηγέτες της ομάδας.
                  Συνδέεται με τον κ.. Vasyl NIKITIN, υπεύθυνο για τις αυτονομιστικές «κυβερνητικές» δραστηριότητες της αυτοαποκαλούμενης «Λαϊκής Κυβέρνησης του Λουγκάνσκ»

                  25.7.2014

                  8.

                  Αυτοαποκαλούμενη «Λαϊκή Πολιτοφυλακή του Donbass»
                  «Нарóдное ополчéние Донбáсса»

                  Μέσα κοινωνικής δικτύωσης:
                  http://vk.com/polkdonbassa
                  +38-099-445-63-78;
                  +38-063-688-60-01;
                  +38-067-145-14-99;
                  +38-094-912-96-60;
                  +38-062-213-26-60
                  Ηλεκτρονικό ταχυδρομείο: voenkom.dnr@mail.ru
                  mobilisation@novorossia.co
                  Τηλέφωνα εθελοντών στη Ρωσία:
                  +7 (926) 428-99-51
                  +7 (967) 171-27-09
                  ή ηλεκτρονικό ταχυδρομείο novoross24@mail.ru
                  Διεύθυνση: Donetsk. Prospect Zasyadko.13

                  Παράνομη ένοπλη αυτονομιστική ομάδα, υπεύθυνη για συμμετοχή σε μάχες κατά των ουκρανικών κυβερνητικών δυνάμεων στην ανατολική Ουκρανία, απειλώντας κατ' αυτόν τον τρόπο την σταθερότητα και την ασφάλεια της Ουκρανίας.
                  Μεταξύ άλλων, η ένοπλη ομάδα απέκτησε τον έλεγχο κάποιων κυβερνητικών κτηρίων στην ανατολική Ουκρανία στις αρχές Απριλίου 2014, υπονομεύοντας κατ' αυτόν τον τρόπο την εδαφική ακεραιότητα, την κυριαρχία και την ανεξαρτησία της Ουκρανίας.
                  Ο πρώην επικεφαλής της, κ. Pavel
                  Gubarev, είναι υπεύθυνος για την κατάληψη του κτηρίου της περιφερειακής κυβέρνησης στο Ντονέτσκ με τις φιλορωσικές δυνάμεις και αυτοανακηρύχθηκε «λαϊκός κυβερνήτης».

                  25.7.2014

                  9.

                  «Τάγμα του Vostok»
                  «батальоны Восток»

                  Μέσα κοινωνικής δικτύωσης:
                  http://vk.com/patriotic_forces_of_donbas

                  Παράνομη ένοπλη αυτονομιστική ομάδα που θεωρείται ως μια από τις σημαντικότερες στην ανατολική Ουκρανία.
                  Υπεύθυνη για συμμετοχή σε μάχες κατά των ουκρανικών κυβερνητικών δυνάμεων στην ανατολική Ουκρανία, απειλώντας την σταθερότητα και την ασφάλεια της Ουκρανίας.
                  Αποπειράθηκε να καταλάβει το αεροδρόμιο του Ντονέτσκ.

                  25.7.2014

      III.   Οντότητες των οποίων η κυριότητα μεταβιβάστηκε κατά παράβαση του ουκρανικού δικαίου

                  Ονομασία

                  Πληροφορίες ταυτοποίησης

                  Αιτιολογία

                  Ημερομηνία καταχώρισης

                  1.

                  Κρατική επιχείρηση οχηματαγωγών «Kerch ferry»
                  Государственная судоходная компания «Керченская паромная переправа»
                  Gosudarstvenoye predpriyatiye
                  Kerchenskaya paromnaya pereprava

                  16 Tselibernaya Street, 98307 Kerch
                  (Автономная Республика Крым, г. Керчь, ул. Целимберная, 16)
                  κωδικός: 14333981

                  Η κυριότητα της οντότητας μεταβιβάστηκε κατά παράβαση του ουκρανικού δικαίου. Το «Κοινοβούλιο της Κριμαίας» ενέκρινε στις 17.3.2014 το ψήφισμα αριθ. 1757-6/14 με τίτλο: «Σχετικά με την εθνικοποίηση ορισμένων εταιρειών που ανήκουν στα ουκρανικά υπουργεία υποδομών ή γεωργίας» και το «Προεδρείο του Κοινοβουλίου της Κριμαίας» εξέδωσε στις 24.3.2014 την απόφαση αριθ. 1802-6/14 με τίτλο: «Σχετικά με την κρατική επιχείρηση οχηματαγωγών Kerch Ferry» με τα οποία απαλλοτριώνονται περιουσιακά στοιχεία που ανήκουν στην κρατική επιχείρηση οχηματαγωγών «Kerch Ferry» εξ ονόματος της «Δημοκρατίας της Κριμαίας». Κατά τον τρόπο αυτόν, η επιχείρηση δημεύεται εκ των πραγμάτων από τις «αρχές» της Κριμαίας.

                  25.7.2014

                  2.

                  Κρατική επιχείρηση
                  «Εμπορικός Θαλάσσιος Λιμένας Σεβαστούπολης»
                  Государственное предприятие «Севастопольский морской торговый порт»
                  Gosudarstvenoye predpriyatiye
                  Sevastopolski morskoy torgovy port

                  3 Place Nakhimova, 99011 Sevastopol
                  (99011, г. Севастополь, пл. Нахимова, 3)
                  κωδικός: 01125548

                  Η κυριότητα της οντότητας μεταβιβάστηκε κατά παράβαση του ουκρανικού δικαίου. Το «Κοινοβούλιο της Κριμαίας» ενέκρινε στις 17.3.2014 το ψήφισμα αριθ. 1757-6/14 με τίτλο: «Σχετικά με την εθνικοποίηση ορισμένων εταιρειών που ανήκουν στα ουκρανικά υπουργεία υποδομών ή γεωργίας» με το οποίο απαλλοτριώνονται περιουσιακά στοιχεία που ανήκουν στην κρατική επιχείρηση «Εμπορικός Θαλάσσιος Λιμένας Σεβαστούπολης» εξ ονόματος της «Δημοκρατίας της Κριμαίας». Κατά τον τρόπο αυτό, η επιχείρηση δημεύεται εκ των πραγμάτων από τις «αρχές» της Κριμαίας. Από άποψη εμπορικής κίνησης, πρόκειται για τον μεγαλύτερο εμπορικό θαλάσσιο λιμένα της Κριμαίας.

                  25.7.2014

                  3.

                  Κρατική επιχείρηση «Εμπορικός Θαλάσσιος Λιμένας του Kerch»
                  Государственное предприятие «Керченский морской торговый порт»
                  Gosudarstvenoye predpriyatiye
                  Kerchenski morskoy torgovy port

                  28 Kirova Str., 98312, Kerch, Autonomous Republic of Crimea,
                  (98312, Автономная Республика Крым, г. Керчь, ул. Кирова, 28)
                  Κωδικός: 01125554

                  Η κυριότητα της οντότητας μεταβιβάστηκε κατά παράβαση του ουκρανικού δικαίου. Το «Κοινοβούλιο της Κριμαίας» ενέκρινε στις 17.3.2014 το ψήφισμα αριθ. 1757-6/14 με τίτλο: «Σχετικά με την εθνικοποίηση ορισμένων εταιρειών που ανήκουν στα ουκρανικά υπουργεία υποδομών ή γεωργίας» και στις 26.3.2014 το ψήφισμα αριθ. 1865-6/14 με τίτλο: «Σχετικά με την κρατική επιχείρηση Θαλάσσιοι Λιμένες της Κριμαίας» («О Государственном предприятии Крымские морские порты») με τα οποία απαλλοτριώνονται περιουσιακά στοιχεία που ανήκουν στην κρατική επιχείρηση «Εμπορικός Θαλάσσιος Λιμένας του Kerch» εξ ονόματος της «Δημοκρατίας της Κριμαίας». Κατά τον τρόπο αυτό, η επιχείρηση δημεύεται εκ των πραγμάτων από τις «αρχές» της Κριμαίας. Από άποψη εμπορικής κίνησης, πρόκειται για τον δεύτερο μεγαλύτερο εμπορικό θαλάσσιο λιμένα της Κριμαίας.

                  25.7.2014

                  4.

                  Κρατική επιχείρηση Universal -Avia
                  Государственном предприятии «Универсал-Авиа»
                  Gosudarstvenoye predpriyatiye
                  «Universal-Avia»

                  5, Aeroflotskaya street, 95024 Simferopol
                  (Аэрофлотская улица, 5, Симферополь г.)

                  Η κυριότητα της οντότητας μεταβιβάστηκε κατά παράβαση του ουκρανικού δικαίου. Στις 24.3.2014 το «Προεδρείο του Κοινοβουλίου της Κριμαίας» εξέδωσε την απόφαση αριθ. 1794-6/14 με τίτλο: «Σχετικά με την κρατική επιχείρηση “Gosudarstvenoye predpriyatiye Universal-Avia”» («О Государственном предприятии Универсал-Авиа») με την οποία απαλλοτριώνονται περιουσιακά στοιχεία που ανήκουν στην κρατική επιχείρηση «Universal-Avia» εξ ονόματος της «Δημοκρατίας της Κριμαίας». Κατά τον τρόπο αυτό, η επιχείρηση δημεύεται εκ των πραγμάτων από τις «αρχές» της Κριμαίας.

                  25.7.2014

                  5.

                  Θέρετρο «Nizhnyaya Oreanda»
                  Санаторий «Нижняя Ореанда»

                  Resort «Nizhnyaya Oreanda», 08655, Yalta, Oreanda
                  (08655, г.Ялта, пгт. Ореанда, Санаторий «Нижняя Ореанда»)

                  Η κυριότητα της οντότητας μεταβιβάστηκε κατά παράβαση του ουκρανικού δικαίου. Στις 21 Μαρτίου το «Προεδρείο του Κοινοβουλίου της Κριμαίας» εξέδωσε την απόφαση αριθ. 1767-6/14 με τίτλο: «Σχετικά με τα ζητήματα της δημηιουργίας της Ένωσης Σανατορίων και Θερέτρων», με την οποία απαλλοτριώνονται περιουσιακά στοιχεία που ανήκουν στο θέρετρο «Nizhnyaya Oreanda» εξ ονόματος της «Δημοκρατίας της Κριμαίας». Κατά τον τρόπο αυτό, η επιχείρηση δημεύεται εκ των πραγμάτων από τις «αρχές» της Κριμαίας.

                  25.7.2014

                  6.

                  Κριμαϊκή επιχείρηση «Αποστακτήριο του Αζόφ»
                  Крымское республиканское предприятие «Азовский ликероводочный Завод»
                  Azovsky likerovodochny zavod

                  40 Zeleznodorozhnaya str., 96178 town of Azov, Jankoysky district
                  (Джанкойский район, пгт Азовское, ул. Железнодорожная, 40)
                  κώδικος: 01271681

                  Η κυριότητα της οντότητας μεταβιβάστηκε κατά παράβαση του ουκρανικού δικαίου. Στις 9 Απριλίου το «Προεδρείο του Κοινοβουλίου της Κριμαίας» εξέδωσε την απόφαση αριθ. 1991-6/14 με τίτλο: «Σχετικά με τις τροποποιήσεις του ψηφίσματος αριθ. 1836-6/14 του Κρατικού Συμβουλίου της Δημοκρατίας της Κριμαίας» της 26ης Μαρτίου 2014 με τίτλο: «Σχετικά με την εθνικοποίηση της περιουσίας επιχειρήσεων, ιδρυμάτων, και οργανισμών του γεωργοβιομηχανικού κλάδου που βρίσκονται στο έδαφος της Δημοκρατίας της Κριμαίας», με την οποία απαλλοτριώνονται περιουσιακά στοιχεία που ανήκουν στην οντότητα «Azovsky likerovodochny zavod» εξ ονόματος της «Δημοκρατίας της Κριμαίας». Κατά τον τρόπο αυτό, η επιχείρηση δημεύεται εκ των πραγμάτων από τις «αρχές» της Κριμαίας.

                  25.7.2014

                  7.

                  Κρατικός όμιλος «Εθνική Ένωση παραγωγών “Massandra”»
                  Национальное производственно-аграрное объединение «Массандра»
                  Nacionalnoye proizvodstvenno agrarnoye obyedinenye Massandra

                  6, str. Mira, Massandra 98600 city of Yalta
                  (98600, г. Ялта, пгт Массандра, ул. Мира, д. 6)
                  κωδικός: 00411890

                  Η κυριότητα της οντότητας μεταβιβάστηκε κατά παράβαση του ουκρανικού δικαίου. Στις 9 Απριλίου το «Προεδρείο του Κοινοβουλίου της Κριμαίας» εξέδωσε την απόφαση αριθ. 1991-6/14 με τίτλο: «Σχετικά με τις τροποποιήσεις του ψηφίσματος αριθ. 1836-6/14 του Κρατικού Συμβουλίου της Δημοκρατίας της Κριμαίας» της 26ης Μαρτίου 2014 με τίτλο: «Σχετικά με την εθνικοποίηση της περιουσίας επιχειρήσεων, ιδρυμάτων, και οργανισμών του γεωργοβιομηχανικού κλάδου που βρίσκονται στο έδαφος της Δημοκρατίας της Κριμαίας», με την οποία απαλλοτριώνονται περιουσιακά στοιχεία που ανήκουν στον κρατικό όμιλο «Εθνική Ένωση παραγωγών “Massandr”» εξ ονόματος της «Δημοκρατίας της Κριμαίας». Κατά τον τρόπο αυτό, η επιχείρηση δημεύεται εκ των πραγμάτων από τις «αρχές» της Κριμαίας.

                  25.7.2014

                  8.

                  «Κρατική επιχείρηση Magarach του εθνικού ινστιτούτου οίνου»
                  Государственное предприятие Агрофирма «Магарач» Национального института винограда и вина «Магарач»
                  Gosudarstvenoye predpriyatiye «Agrofirma Magarach» nacionalnogo instituta vinograda i vina «Magarach»

                  9 Chapayeva str., 98433 Vilino, Bakhchisarayski district,
                  (98433, Автономная Республика Крым, Бахчисарайский район, с. Вилино, ул. Чапаева, д. 9)
                  Κωδικός: 31332064

                  Η κυριότητα της οντότητας μεταβιβάστηκε κατά παράβαση του ουκρανικού δικαίου. Στις 9 Απριλίου το «Προεδρείο του Κοινοβουλίου της Κριμαίας» εξέδωσε την απόφαση αριθ. 1991-6/14 με τίτλο: «Σχετικά με τις τροποποιήσεις του ψηφίσματος αριθ. 1836-6/14 του Κρατικού Συμβουλίου της Δημοκρατίας της Κριμαίας» της 26ης Μαρτίου 2014 με τίτλο: «Σχετικά με την εθνικοποίηση της περιουσίας επιχειρήσεων, ιδρυμάτων, και οργανισμών του γεωργοβιομηχανικού κλάδου που βρίσκονται στο έδαφος της Δημοκρατίας της Κριμαίας», με την οποία απαλλοτριώνονται περιουσιακά στοιχεία που ανήκουν στην κρατική επιχείρηση «Gosudarstvenoye predpriyatiye “Agrofirma Magarach” nacionalnogo instituta vinograda i vina “Magarach” εξ ονόματος της “Δημοκρατίας της Κριμαίας”». Κατά τον τρόπο αυτό, η επιχείρηση δημεύεται εκ των πραγμάτων από τις «αρχές» της Κριμαίας.

                  25.7.2014

                  9.

                  Κρατική επιχείρηση «Βιομηχανία αφρώδους οίνου Novy Svet»
                  Государственное предприятиеЗавод шампанских вин «Новый свет»
                  Gosudarstvenoye predpriyatiye «Zavod shampanskykh vin Novy Svet»

                  1 Shalyapina str., 98032 Sudak, Novy Svet
                  (98032, г. Судак, пгт Новый Свет, ул. Шаляпина, д. 1)
                  Κωδικός: 00412665

                  Η κυριότητα της οντότητας μεταβιβάστηκε κατά παράβαση του ουκρανικού δικαίου. Στις 9 Απριλίου το «Προεδρείο του Κοινοβουλίου της Κριμαίας» εξέδωσε την απόφαση αριθ. 1991-6/14 με τίτλο: «Σχετικά με τις τροποποιήσεις του ψηφίσματος αριθ. 1836-6/14 του Κρατικού Συμβουλίου της Δημοκρατίας της Κριμαίας» της 26ης Μαρτίου 2014 με τίτλο: «Σχετικά με την εθνικοποίηση της περιουσίας επιχειρήσεων, ιδρυμάτων, και οργανισμών του γεωργοβιομηχανικού κλάδου που βρίσκονται στο έδαφος της Δημοκρατίας της Κριμαίας», με την οποία απαλλοτριώνονται περιουσιακά στοιχεία που ανήκουν στην κρατική επιχείρηση «Zavod shampanskykh vin Novy Svet» εξ ονόματος της «Δημοκρατίας της Κριμαίας». Κατά τον τρόπο αυτό, η επιχείρηση δημεύεται εκ των πραγμάτων από τις «αρχές» της Κριμαίας.

                  25.7.2014


title: Εκτελεστικός κανονισμός (ΕΕ) αριθ. 826/2011 της Επιτροπής, της 12ης Αυγούστου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               18.8.2011

               EL

               Επίσημη Εφημερίδα της Ευρωπαϊκής Ένωσης

               L 211/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 826/2011 ΤΗΣ ΕΠΙΤΡΟΠΉΣ
   της 12ης Αυγούστου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτή νέες υποδιαιρέσεις και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Σύμφωνα με τους γενικούς αυτούς κανόνες, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών σχετικά με την κατάταξη εμπορευμάτων στη συνδυασμένη ονοματολογία, οι οποίες έχουν εκδοθεί από τις τελωνειακές αρχές κρατών μελών αλλά δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές κρατών μελών και δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Αυγούστου 2011.

            Για την Επιτροπή, εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Ζωόμορφα δισκία διαφόρων χρωμάτων, μέσου βάρους περίπου 950 mg ανά δισκίο, συσκευασμένα για τη λιανική πώληση. Κάθε δισκίο έχει την ακόλουθη σύνθεση (% κατά βάρος):

                              —

                              σακχαρόζη 61

                              —

                              άμυλο 2,4

                        Επιπλέον, κάθε δισκίο περιέχει:

                              —

                              βιταμίνη A (50 % ως οξική ρετινόλη: 375 μg και 50 % ως β-καροτένιο: 2 252 μg)

                              —

                              βιταμίνη B1 1,05 mg

                              —

                              βιταμίνη B2 1,2 mg

                              —

                              βιταμίνη B3 13,5 mg

                              —

                              βιταμίνη B6 1,05 mg

                              —

                              βιταμίνη B9 300 μg

                              —

                              βιταμίνη B12 4,5 μg

                              —

                              βιταμίνη C 60 mg

                              —

                              βιταμίνη D 10 μg

                              —

                              βιταμίνη E 10 mg

                        Περιέχονται ακόμη οι ακόλουθες ουσίες: στεατικό οξύ, μηλεϊνικό οξύ, στεατικό μαγνήσιο, όξινο θειώδες νάτριο, γλουτένη, βαμβακέλαιο, διοξείδιο του πυριτίου, κιτρικό οξύ, ζελατίνη, ανθρακικό ασβέστιο, μονογλυκερίδια και διγλυκερίδια, φυσικές και συνθετικές αρωματικές ύλες και χρωστικές ύλες τροφίμων.
                  Η συνιστώμενη ημερήσια δόση που αναγράφεται στην ετικέτα είναι ένα δισκίο ημερησίως.
                  Σύμφωνα με την ετικέτα, το προϊόν προορίζεται για ανθρώπινη κατανάλωση.

                  2106 90 98

                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας (ΣΟ), από τη σημείωση 1 του κεφαλαίου 29 και τη συμπληρωματική σημείωση 1 του κεφαλαίου 30, καθώς και από το κείμενο των κωδικών ΣΟ 2106, 2106 90 και 2106 90 98.
                  Λόγω της σύνθεσής του, το προϊόν δεν διαθέτει τα χαρακτηριστικά ζαχαρώδους προϊόντος της κλάσης 1704 (βλ. επίσης επεξηγηματικές σημειώσεις του Εναρμονισμένου Συστήματος σχετικά με το κεφάλαιο 17, Γενικά, στοιχείο β)).
                  Λόγω της παρουσίας ουσιών που δεν καλύπτονται από τα στοιχεία α), β), γ), στ) και ζ) της σημείωσης 1 του κεφαλαίου 29, πρέπει να αποκλειστεί η υπαγωγή του προϊόντος στο εν λόγω κεφάλαιο.
                  Επειδή δεν αναφέρεται χρήση του για καθορισμένες ασθένειες, αδιαθεσίες ή τα συμπτώματά τους, το προϊόν δεν ανταποκρίνεται στις απαιτήσεις της συμπληρωματικής σημείωσης 1 του κεφαλαίου 30 και, επομένως, δεν είναι δυνατόν να καταταχθεί στην κλάση 3004.
                  Δεδομένων των χαρακτηριστικών του, το προϊόν πρέπει να καταταχθεί στην κλάση 2106 ως παρασκεύασμα διατροφής.


title: Εκτελεστικός κανονισμός (ΕΕ) 2016/297 της Επιτροπής, της 2ας Μαρτίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               3.3.2016

               EL

               Επίσημη Εφημερίδα της Ευρωπαϊκής Ένωσης

               L 57/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/297 ΤΗΣ ΕΠΙΤΡΟΠΉΣ
   της 2ας Μαρτίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Μαρτίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  EG

                  371,5

                  IL

                  236,2

                  MA

                  89,6

                  SN

                  174,9

                  TN

                  116,3

                  TR

                  106,5

                  ZZ

                  182,5

                  0707 00 05

                  JO

                  194,1

                  MA

                  80,8

                  TR

                  166,7

                  ZZ

                  147,2

                  0709 93 10

                  MA

                  51,3

                  TR

                  164,9

                  ZZ

                  108,1

                  0805 10 20

                  EG

                  47,8

                  IL

                  76,4

                  MA

                  56,2

                  TN

                  50,0

                  TR

                  65,7

                  ZZ

                  59,2

                  0805 50 10

                  MA

                  110,9

                  TN

                  91,8

                  TR

                  97,7

                  ZZ

                  100,1

                  0808 10 80

                  CL

                  93,5

                  US

                  114,3

                  ZZ

                  103,9

                  0808 30 90

                  CL

                  161,2

                  CN

                  90,6

                  ZA

                  91,5

                  ZZ

                  114,4

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/998 της Επιτροπής, της 21ης Ιουνίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               22.6.2016

               EL

               Επίσημη Εφημερίδα της Ευρωπαϊκής Ένωσης

               L 164/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/998 ΤΗΣ ΕΠΙΤΡΟΠΉΣ
   της 21ης Ιουνίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Ιουνίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  133,5

                  ZZ

                  133,5

                  0709 93 10

                  TR

                  128,9

                  ZZ

                  128,9

                  0805 50 10

                  AR

                  172,9

                  BR

                  92,5

                  CL

                  136,1

                  MA

                  174,9

                  TR

                  151,6

                  UY

                  147,6

                  ZA

                  172,3

                  ZZ

                  149,7

                  0808 10 80

                  AR

                  126,8

                  BR

                  103,4

                  CL

                  132,4

                  CN

                  66,5

                  NZ

                  158,3

                  SA

                  114,4

                  US

                  120,4

                  ZA

                  114,9

                  ZZ

                  117,1

                  0809 10 00

                  TR

                  249,1

                  ZZ

                  249,1

                  0809 29 00

                  TR

                  378,9

                  ZZ

                  378,9

                  0809 30 10 , 0809 30 90

                  TR

                  155,9

                  ZZ

                  155,9

                  0809 40 05

                  TR

                  180,1

                  ZZ

                  180,1

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».